cyanic-selkie/wikianc huggingface dataset:
පුරාවිද්‍යාව
අංගය යනු
පුරා විද්‍යාවේදි අංග හා විශේෂයෙන් කැණීම් යන්නට වෙනස් නමුත් සමාන තේරුම් කිහිපයක් ඇත. අංගයක් යනු චලනය නොකළ හැකි මනුෂ්‍ය ක්‍රියාකාරකමක් නිරූපණය කරන සන්දර්භ එකක හෝ කිහිපයක එකතුවක් වන අතර වැඩ බිමෙහි භූ ස්ථර පිළිබද විද්‍යාවට සාපේකෂව සිරස් ගති ලක්ෂණ ඇත. අංග වලට උදාහරණ ලෙස වලවල්, තාප්ප හා අඟල් දැක්විය හැකිය. භූවිස්තර විද්‍යාත්මක අනුක්‍රමණයක පවතින ස්ථර, ගැටි හෝ මතුපිට වැනි සාමාන්‍ය තිරස් අවයව අංග ලෙස හදුන්වනු ලැබේ. මතුපිට වලට උදාහරණ ලෙස අංගන, පාරවල් හා මහල් දැක්විය හැකිය. අංග වල ආගන්තුක ගති ලක්ෂණ හෝ ඒහා සම්බන්ධ වු කැපුම් තිබිමේ හැකියාවක් ඇත. ගොඩනැගිල්ලක මතුපිටද අංගයක් ලෙස හැදින්විය හැකි නිසාත් හා නිපදුම් කැපුම්වලින් තොර නිදහස් නැගිසිටුම් ව්‍යුහ අංග විය හැකි නිසාත්, මෙය නිසි අර්ථ දැක්වීම් ආකාරයක් නොවේ. කුණු ගොඩවල් (කුණු කසල තැන්පත් ඔවුන්ගේ අංග ලෙස හදුන්වනු ලැබේ) මෙය අපද්‍රව්‍ය මට්ටම් කරණයට සන්සන්දනාත්මකව සලකා බලනු ලබන අතර එය අදාල වැඩ බිමෙහි සැලකිය යුතු කොටසක් පුරා ව්‍යාප්ත වී ඇත. අංගයක් යන සංකල්පය යම්තාක් දුරකට විකෘතියක් වන අතර එයට හේතුව එය තැනීමේ තරා තිරම මත පදනම්ව වෙනස්වීමට හැකියාවක් ඇති වීමයි.
ආශ්‍රිත
ලැයිස්තු
බෞද්ධ සිද්ධස්ථාන සංචාර
෴ ලොව ආකර්ෂණීයම බෞද්ධ සිද්ධස්ථාන 10 ෴
දේව ධර්මවාදී ආගමක් නොවන බුද්ධ ධර්මය හය වන සියවසේ පමණ ඊශානදිග ඉන්දියාවෙන් ආරම්භව විවිධ ආධ්‍යාත්මික සම්ප්‍රදායන් සමඟ මිශ්‍ර වෙමින් ලෝකය පුරා ව්‍යාප්ත වුණා. කාලයත් සමඟ ලංකාව සහ දකුණු ආසියාතික රටවල ප්‍රචලිත ථෙරවාදය හා නැගෙනහිර ආසියාතික රටවල ජනප්‍රිය මහායානය යන විශාල ශාඛා දෙකක් බිහි වී තිබෙනවා. බුද්ධ ධර්මය ම පදනම් කරගෙන ඇති වජිරයාන සම්ප්‍රදාය හිමාලය ප්‍රදේශයේ වැඩි වශයෙන් පුහුණුවීම් කරන අතර ටිබෙටය, භූතානය, නේපාලය වැනි රටවල යෝගීන් මෙම දර්ශනය අනුගමනය කරනවා.
ලොව පුරා මිලියන 500කට අධික ජනකායක් බෞද්ධ දර්ශනය සමඟ බැඳී සිටින අතර බෞද්ධ දර්ශනයේ සිත් ඇදගන්නා මානසික සමබරතාව පිළිබඳ ඉගැන්වීම් බටහිර ජනතාව බෞද්ධ සිද්ධස්ථාන වෙත වඩාත් ළංකරන සාධකය වී ඇත. කුතුහලයෙන් පිරි ආගමික සංචාරකයන් අතර ලොව ජනප්‍රියම බෞද්ධ සිද්ධස්ථාන 10 මෙසේ පෙළගැස්වෙයි.
9. වොට් අරුන්, තායිලන්තය
8. ෆා ද ලුආන්ග්, ලාඕසය
7. ජොහාන්ග්, ටිබෙට්
6. ටොඩයිජි පන්සල, ජපානය
5. බූදානත්, නේපාලය
4. ඉන්දියාවේ මහාබෝධි පන්සල
3. ස්වේතගොන්, මියන්මාරය
2. බගන්, මියන්මාරය
මේ සමහර සිද්ධස්ථාන දකිද්දී කෙනෙකුට හිතෙන්න පුලුවන් ලංකාවේ අපේ පන්සල් තරම් ලස්සන නෑ නේ කියලා. නමුත් සංචාරක ආකර්ශනය අනුව ලෝකයේ ජනප්‍රියම සිද්ධස්ථාන දහය අතරට එක්වෙන්න නම් දෙදහස් පන්සිය වසරක පෞඩත්වය පමණක් ප්‍රමාණවත් වෙන්නේ නෑ. ඉතිහාසය රැකගැනීම, පරිසර සංරක්ෂණය, නව තාක්ෂණය අනුව පහසුකම් දියුණු කිරීම වගේ රටක් වශයෙන් තිරසාර සංවර්ධනයක් සමඟම රටේ පුරවැසියන්ගේ ආකල්ප හා විනය ඉතා ඉහල මට්ටමක පැවතීමත් වැදගත්.
ආණ්ඩු, සංවිධාන මේ දේවල් සිදු කරන තෙක් බලා නොඉද තම විනය ආරක්ෂා කරගනිමින්, තම ප්‍රදේශය වෙනුවෙන් එක් වී යම් මෙහෙවරක් කිරීමට සිතට ගන්න. එවිට අපේ රටට ආශිර්වාදයක් වුණ බුදු දහමේ උරුමයන් නැරඹීමට වැඩි සංචාරකයන් ප්‍රමාණයක් පැමිනේවි. පෙර රජ දවස මෙන්ම මුළු ලොවටම නිර්මල බුදු දහම ප්‍රචාරය කරන රටක් බවට නැවත ශ්‍රී ලංකාව ප්‍රචලිත වේවා !
නිදා නොනිද යළි පිබිදී අහස බලන්නේ
නවොදයේ තෙද රැඳි හිරු පිපී දිලෙන්නේ
පීදෙන හෙළ රන් ගොයමේ සිරිය උදාරයි
හෙළ නෙත සිත සනහා නව සිහින සදාලයි
එවන් අසිරිමත් ජාතිය ජයෙන් උදාරයි
යශෝ කැළුම් වර ජෝතිය පිනෙන් උදාරයි
ඩෙන්මාර්කයේ ජොසෆින් කුමරිය
ජොසෆින් කුමරිය යනු ඩෙන්මාර්කයේ ඔටුන්න හිමි ෆ්‍රෙඩ්රික් කුමරුගේ සහ මේරි කුමරියගේ සිව්වන හා බාලම දරුවා වේ.
ඩේන්ජරස් වුමන් ටුවර්
ඩේන්ජරස් වුමන් ටුවර් යනු,  ඩේන්ජරස් වුමන් (2016) නම් වූ ඇයගේ තුන්වන මැදිරි ඇල්බමයට සහාය සඳහා, අරියානා ග්‍රන්ඩේ නම් ඇමරිකානු ගායිකාව විසින් සිදුකෙරුණු තුන්වන ප්‍රසංග චාරිකාවයි.
Y-Δ පරිණාමනය
වයි-ඩෙල්ටා පරිණාමනය සහ වෙනත් බොහෝ නම් වලින්ද හැඳින්වෙන, Y-Δ පරිණාමනය යනු, විද්‍යුත් ජාලයක් විශ්ලේෂණය කිරීම සරල කෙරුම සඳහා භාවිතා කෙරෙන ගණිතමය ශිල්පක්‍රමයකි. මෙම නම ව්‍යුත්පන්න වී ඇත්තේ, පිළිවෙලින් Y යන ඉංග්‍රීසි අකුර  සහ Δ යන ග්‍රීක අකුර වැනි හැඩයක් ගන්නා, පරිපථ  රූ සටහන් අනුව යමිනි. මෙම පරිපථ පරිණාමන ශිල්පක්‍රමය, 1899දී ආතර් එඩ්වින් කෙනලි විසින් ප්‍රකාශයට පත්කෙරිණි. තෙකලා විදුලි බල පරිපථ විශ්ලේෂණය සඳහා එය පුළුල් ලෙසින් භාවිතා වෙයි.
Y-Δ පරිණාමනය, ප්‍රතිරෝධක තුනක් සඳහා වන තාරකා-දැලැස පරිණාමනයෙහි විශේෂ අවස්ථාවක් ලෙසින් සැලකිය හැක.
නම්
right|thumb|400px| එහි T-Π නිරූපණයෙහිදී පරිණාමනයෙහි සන්නිදර්ශනය
හැඩයන් දෙකෙහි නම් මත පදනම්වූ, විවිධවූ වෙනත් නම්,  Y-Δ පරිණාමනය සඳහා ඇති අතර, එම නම් තුල හැඩයන් දෙක පිළිබඳ නම් කුමන හෝ පිළිවෙළකින් දැක්විය හැක. Y, යන්න වයි ලෙසින් ශබ්ද නැගිය හැකි අතර, ටී, ස්ටාර් හෝ තාරකා ලෙසින්ද හැඳින්විය හැක; Δ, ඩෙල්ටා ලෙසින් ශබ්ද නැගිය හැකි අතර, ත්‍රිකෝණය, Π (පයි ලෙසින් ශබ්ද නැගෙන), හෝ දැලැස' ලෙසින්ද හැඳින්විය හැක. මෙනයින් බලන කල, පරිණාමනය සඳහා පොදු භාවිත නම් අතර වයි-ඩෙල්ටා හෝ ඩෙල්ටා-වයි, ස්ටාර්-ඩෙල්ටා, තාරකා-ඩෙල්ටා, ස්ටාර්-දැලැස, තාරකා-දැලැස, හෝ T-Π වෙති.
මූලික Y-Δ පරිණාමනය
right|thumb|300px|මෙම ලිපියෙහි භාවිතා වන Δ සහ Y පරිපථ, නම්පත් සහිතව.
අග්‍ර තුනක් සහිත ජාලයන් සඳහා තුල්‍යතාව පිහිටුවාගැනීමට මෙම පරිණාමනය භාවිතා කෙරෙයි. අවයව තුන පොදු අග්‍රයක අන්ත වන විට හා අවයව තුනෙන් කිසිවක් ප්‍රභවයන් නොවන විටදී, සම්බාධන පරිණාමනය කිරීමෙන් අග්‍රය ඉවත් කරනු ලැබේ. තුල්‍යතාව සඟහා, ජාල දෙකම සඳහා ඕනෑම අග්‍ර දෙකක් අතර සම්බාධනය එකම අගය ගත යුතුයි. මෙහි දක්වා ඇති සමීකරණ, සංකීර්ණ මෙන්ම තාත්වික සම්බාධන සඳහා ද වලංගු වෙයි.
Δ-භාර සිට Y-භාර තෙකලා පරිපථයක් දක්වා පරිණාමනය කිරීමට සමීකරණ
මෙහි හරාත්මක අදහස වන්නේ,   Δ පරිපථයෙහි යාබද  මංසලයන්හී සම්බාධක R', R'' වෙතින්,   Y පරිපථයෙහි අග්‍රස්ථ මංසලක  R_y සම්බාධකය ගණනය කිරීම සඳහා
භාවිතා කිරීම වන අතර, මෙහි R_\Delta යනු Δ පරිපථයෙහි සියළු සම්බාධක වෙති.මෙය විසින් පහත විශේෂිත සමීකරණ උපැයෙයි
Y -භාර සිට Δ -භාර තෙකලා පරිපථයක් දක්වා පරිණාමනය කිරීමට සඹිකරණ
භාවිතයෙන්, Δ පරිපථයෙහි  R_\Delta  සම්බාධකයක් ගණනය කිරීම වන අතර, මෙහි  යනු  Y පරිපථයෙහි සියළු සම්බාධක යුගලයන්හී ගුණිතයන්හී එකතුව වන අතර   යනු  R_\Delta දාරයට ප්‍රතිවිරුද්ධව Y පරිපථයෙහි මංසලෙහි සම්බාධකය වෙයි. මේ අනුව, එක් එක් දාරයන් සඳහා සමීකරණ වන්නේ
පරිණාමනයෙහි පැවැත්ම සහ අනන්‍යතාව පිළිබඳ සාධනය
විද්‍යුත් පරිපථයන්හී  අධිස්ථාපන ප්‍රමේයයෙහි ප්‍රතිඵලයක් ලෙසින්, පරිණාමනයෙහි සාධ්‍යතාව පෙන්වා දිය හැක. වඩාත් සාකල්‍ය කාරකා-දැලැස පරිණාමනයෙහි උපප්‍රමේයයක් වෙතින් ව්‍යුත්පන්න වූ වක් ලෙසින් නොවන, සරල සාධනයක්, පහත පරිදී සැපයිය හැක. තුල්‍යතාවය රඳාපවත්නේ, මංසල තුනට (N_1, N_2 සහ N_3) යෙදෙන කුමන හෝ බාහිර වෝල්ටීයතා (V_1, V_2 සහ V_3) නිසා ගලනු ලබන ධාරාවන් (I_1, I_2 සහ  I_3),  Y සහ Δ පරිපථ වලට තථය වශයෙන් සමාන වන බව දැක්වෙන ප්‍රකාශය මත වන අතර, ප්‍රතිලෝම වශයෙන්ද සත්‍ය වෙයි.
ගාල්ල මැතිවරණ දිස්ත්‍රික්කය
ගාල්ල මැතිවරණ දිස්ත්‍රික්කය 1978 ශ්‍රී ලංකා ආණ්ඩුක්‍රම ව්‍යවස්ථාව මඟින් නිර්මාණය කරන ලද අතර ශ්‍රී ලංකාවේ බහු-සාමාජික මැතිවරණ දිස්ත්‍රික්ක 22 න් එකකි. මෙම දිස්ත්‍රික්කය දැනට ශ්‍රී ලංකා පාර්ලිමේන්තුවේ 225 දෙනෙකුගෙන් 9 දෙනෙකු තෝරා ගන්නා අතර 2020 දී ලියාපදිංචි ඡන්දදායකයින් 867,709 ක් සිටිහ.
1982 ජනාධිපතිවරණය
දිස්ත්රික්කය සඳහා 1982 ඔක්තෝබර් 20 දින පැවති පළමු ජනාධිපතිවරණයේ ප්රතිඵල සටහන:
1988 ජනාධිපතිවරණය
දිස්ත්‍රික්කය සඳහා 1988 දෙසැම්බර් 19 දින පැවති දෙවන ජනාධිපතිවරණයේ ප්‍රතිඵල සටහන:
විදාතා සම්පත් මධ්‍යස්ථානය
විදාතා සම්පත් මධ්‍යස්ථානය යනු විද්‍යා, තාක්ෂණ හා පර්යේෂණ අමාත්‍යංශය යටතේ ප්‍රාදේශීය ‍ලේකම් කාර්යාලවලට අනුයුක්තව පිහිටුවා ඇති ගමට තාක්ෂණය රැගෙන යාම සඳහා වන සම්පත් මධ්‍යස්ථානයයි. රාජාංගනය විදාතා සම්පත් මධ්‍යස්ථානය මේ යටතේ පිහිටුවන ලද 05 වන මධ්‍යස්ථානයයි.
මේ වන විට මෙම මධ්‍යස්ථානය මගින් විවිධ වැඩසටහන් ගණනාවක් ක්‍රියාත්මක වේ.
1.      ස්වයංරැකියාකරුවන් සඳහා තාක්ෂණය ලබා දීම.
4.      ප්‍රජාව දැනුවත් කිරීමේ වැඩටහන්. ඉන් කිහිපයකි.
විදාතා සම්පත් මධ්‍යස්ථානය,
ප්‍රාදේශීය ලේකම් කාර්යාලය,
රාජාංගනය.
+94253851875, +94704720962
rajanganayavidatha14@gmail.com
Vidatha resource center,
Divisional secretariat office,
Rajanganaya.
+94252257156, +94714394219
rajanganayavidatha14@gmail.com
Whataburger
Whataburger යනු හිස් ආහාර විශේෂයෙන් හැම්බර්ගර් ආපනශාලාව වේ. එය 1950 දී කෝපස් කිස්ට්රි, ටෙක්සාස් නගරයේ පිහිටුවන ලදි.
ඉතාලියේ ජනාධිපතිවරයා
ඉතාලි ජනරජයේ ජනාධිපතිවරයා යනු, ඉතාලියේ රාජ්‍ය නායකයා වන අතර, එම භූමිකාවෙහි, ජාතික සමගිය නියෝජනය කරමින් සහතික කරනුයේ ආණ්ඩුක්‍රම ව්‍යවස්ථාවට අනුකූලව ඉතාලි දේශපාලනය මෙහෙයවෙන බවයි. ජනාධිපතිවරයාගේ ධූරයේ නිල කාලය වසර හතක් වෙයි. ජනරජයේ අවසන් (11වන) ජනාධිපතිවරයා වූයේ ජෝර්ජියෝ නැපොලිටානෝ වන අතර,   2006 මැයි 10 දිනදී, ව්‍යවස්ථාදායක ඡන්ද ප්‍රකාශ කිරීමේ සතරවන වටයේදී තේරී පත්වූ ඔහු, 2013 අප්‍රේල් 20 දිනදී  දෙවන ධූර කාලය සඳහා හයවන වටයේදී තේරී පත් වූයේ සරල බහුතරයක් සඳහා අවශ්‍ය ඡන්ද 504 ට වඩා බෙහෙවින් ඉහළ ඡන්ද 738 ක් ලබමිනි. 2015 ජනවාරි 31 දිනදී, ආණ්ඩුක්‍රම ව්‍යවස්ථා විනිශ්චයකාර සර්ජෝ මටරෙල්ලා, ජනාධිපතිවරයා ලෙසින් තේරී පත් විය.
බිර්ජු මහාරාජ්
පණ්ඩිත් බිර්ජු මහාරාජ් (ජන්මය බ්‍රිජ්මෝහ්න් නාථ් මිශ්‍රා; 4 පෙබරවාරි 1938 – 17 ජනවාරි 2022), නැතහොත් සරලව බිර්ජු මහාරාජ් යනුවෙන් හැඳින්වෙන්නේ භාරතීය නර්තන ශිල්පියකු, තනු නිර්මාපකයකු, ගායකයකු සහ භාරතයේ කථක් නර්තනයේ ලක්නව් "කාල්කා-බින්දාදින්" ඝරාණාවේ ප්‍රවීණයෙකි. මොහු මහාරාජ් කථක් නර්තන පවුලෙන් පැවතෙන අතර, ඔහුගේ මාමාවරුන් දෙදෙනකු වන ශම්භු මහාරාජ් සහ ලාඡු මහාරාජ් ද, ඔහුගේ පියා සහ ගුරුවරයා වූ අච්චාන් මහාරාජ් ද මෙම පවුලේ ප්‍රසිද්ධ චරිත වේ. ඔහු හින්දුස්තානී ශාස්ත්‍රීය සංගීතය හදාරා ඇති අතර, ගායකයකු ද වේ.
වන්නි ගල්
වන්නි ගල් එසේත් නැතිනම් රජරට ලොකු ගඩොල් යනු ගඩොල් විශේෂයකි.
ආශ්‍රිත
ප්‍රවර්ගය:ගොඩනැගිලි ද්‍රව්‍ය
මළපොත
එහෙනම් කියවලා ම බලන්න ..👇
෴ මළ පොත ෴
අප රටේ කෙනෙකු මිය ගිය පසු මිනිය නිවසේ තැම්පත් කළ දා පටන් සත් දවසක් නික්මෙන තුරු රැය පහන් වන තුරු ඉටු කළ කාර්යක් තිබුණි. එනම් ප්‍රදේශයේ හුරු පුරුදු පුරුෂ පාර්ශවයේ පිරිසක් විසින් වෙස්සන්තර ජාතක කාව්‍ය කියවීම ය. වෙස්සන්තරේ කියනවා යනුවෙන් හඳුන්වනු ලැබූ මෙම කාර්ය ස්වෙච්ඡාවෙන් කරන ලද්දකි. ඒ අනුව ඔවුන් හඬ නඟා කියන මෙම කවි ඇසීමෙන් එම අවමඟුල පිළිබඳ වූ ශෝකී ස්භාවය මුළු ගම්මානය පුරාම පැතිර ගිය බව නොරහසකි. අවමඟුල් නිවෙස් තුළ රාත්‍රි කාලයේ පැතිර යන නිහැඩියාව හෙවත් මළ පාළුව ඒ තුළින් මැකී ගිය බව සියනෑ කෝරළයේ ගැමියන්ගේ මතයයි.
පන්සිය පනස් ජාතක පොතේ අවසාන හෙවත් 541 වන ජාතක කතාව වන වෙස්සන්තර ජාතක කතාව පාදක කරගෙන ලියන ලද මෙම වෙසතුරු දා කව අපගේ ජාතක කතාවක් කව්‍ය නිර්මාණයක් වූ පළමු අවස්ථාව නොවේ. රචකයෙකු රචනා කළ කාලවකවානුවක් පිළිබඳ විස්තර සඳහන් නොවන වෙසතුරු දා කවෙහි අඩංගු මුළු පද්‍ය සංඛ්‍යාව 975 කි. වෙස්සන්තර කාව්‍ය සමස්ථ වශයෙන් ම විරහ වේදනා රසයෙන් පිරි කවි වලින් යුතු ප්‍රබන්ධයක් නොවේ.
එහි ඇතැම් තැන් වල හාස්‍ය හා ශෘංගාර රසය ද මැනවින් ගැබ්ව තිබේ. වෙස්සන්තර ජාතක කතාවේ එන මහළු ජූජක බමුණා සරණ පාවාගත් තරුණ බිරිඳ ගෙන් සෙසු කාන්තාවන් උසුළු විසුළුවෙන් ප්‍රශ්න විමසන අන්දම 388 වන මෙම කවියෙන් දැක්වේ.
අප මේ ගෑනුන් හැමටම නින්දා
තොප මේ එන්නේ සිත් නපුරෙන් දා
සිප ගත්තේ කොයි කොයි විලසින් දා
ජූජක බමුණාගේ විරූපී බව, ඔහුගේ හැසිරීම්, ඔහු සිය බිරිඳ ගෙන් පීඩනයට ලක්වන අන්දම මෙම කාව්‍යයේ හාස්‍ය රසයෙන් නිර්මිතයි. ඒ සියලු රසයන් පරයමින් වෙස්සන්තර රජු දරු දෙන්නා දන්දෙන අවස්ථාවේ කරුණා රසය, මන්ත්‍රී දේවියගේ විරහවේ දුක් රසය හේතුවෙන් බොහෝ දෙනා අතර වෙසතුරු දා කව වැළපුම් කාව්‍යක් ලෙස ප්‍රසිද්ධිය.
අනේකවිධ සිංහල සාහිත්‍යයේ කාව්‍ය සංග්‍රහ අතරින් අවමංගල්‍යයන්හී දී ගයනා කෙරෙන එකම කාව්‍ය සංග්‍රහය බැවින් වෙසතුරු දා කව ' මළ පොත ' ලෙස හැඳින්විය. මෙලෙස වෙසතුරු දා කව මළගෙවල් වල කොතරම් ජනප්‍රිය ද යන්න පැහැදිලි වන තැනක් ලෙස සාමාන්‍ය නිවෙසක වෙසතුරු දා කව ගායනය අසුභ ය යන මතයක් ද ගැමියන් අතර විය. මෙන්ම කෙනෙකුගේ මරණය ඇඟවීම පිණිසත් ' වෙස්සන්තරය කියන්න වෙනවා ' යනුවෙන් ව්‍යවාහාර වී ඇත.
එරික් සුළි කුණාටුව
එරික් සුළි කුණාටුව 2007 පැසිෆික් සැඩ කුණාටු සමයේ අට වැනි කුණාටුව වූ අතර නිවර්තන කුණාටු තත්ත්වයට පත් වූ පස් වැනි කුණාටුවයි. මෙහි මූලාරම්භය හට ගන්නා ලද්දේ අප්‍රිකාණු වෙරළ තීරයෙන් හට ගත් නිවර්තන රළකින් බැව් සදහන් වේ.අහි සිට බටහිර දෙසට අත්ලාන්තික් සාගරය ඔස්සේ ගමන් ගත් මෙම කුණාටුව නගෙනහිර පැසිෆික් සාගරයෙන් මතු වූයේ තව දුරටත් වර්ධනය වීමකින් තොරවයි.
මළපොත
තොරතුරු තිලක් සේනාසිංහගේ ලිපියක් ඇසුරිනි
එරික් සුළි කුණාටුව
ප්‍රවර්ගය:ස්වාභාවික ආපදා
Pomaranian
වර්තමානයේ පෝලන්තය හා ජර්මනිය අතර ප්‍රදේශයක් අතීතයේදී පොමරේනියාව නමින්. මේ ප්‍රදේශය තමයි මොවුන්ගේ මුල් නිජබිම වුණේ. මොවුන්ට "පොමරේනියන්" යන නම ලැබුනේ මේ නිසයි. අපේ රටේ බොහෝ දෙනා මොවුන්ව "පොමනේරියන්", "කොමනේරියන්" වැනි වැරදි නම් වලින් හඳුන්වනවා. නමුත් නිවැරදි නම පොමරේනියන් (Pomeranian) බව මතක තබාගන්න. මුල්ම යුගයේදී නම් මොවුන් ප්‍රමාණයෙන් ගොඩක් විශාල ව සිටි බව වාර්තා වෙනවා. එනම් කිලෝ 15ක් පමණ බර පොමරේනියන් සුනඛයින් අතීතයේදී දකින්න ලැබී තිබෙනවා. නමුත් අද වන දකින්න ලැබෙන්නේ ප්‍රමාණයෙන් බෙහෙවින් කුඩා අය පමණයි. මොවුන් වැඩි වශයෙන් සුරතලුන් ලෙස පමණක් ම ඇතිකරනු ලබනවා. කලාතුරකින් සර්කස් කටයුතු වලටත් පුහුණු කරවන අවස්ථා දැකගන්න පුළුවන්. ශරීර ප්‍රමාණය:
ඉතාම කුඩා හුරුබුහුටි සුනඛ වර්ගයක්. උරහිස තෙක් උස අඟල් 6-12 පමණ වන අතර බර 1.5kg - 3.5kg පමණ වෙනවා. මොවුන්ගේ ගැහැණු හා පිරිමි සතුන් අතර ප්‍රමාණයෙන් කැපීපෙනෙන වෙනසක් නැහැ. වර්ණ හා දේහ ලක්ෂණ:
තනි කළු පැහැය, තනි සුදු පැහැය, ක්‍රීම් පැහැය සහ තැඹිලි පාටට හුරු දුඹුරු පැහැය යන ප්‍රධාන වර්ණ 4න් මොවුන් දැකගන්න ලැබෙනවා. මීට අමතරව නිලට හුරු අළු පැහැය, ලා අළු පැහැය, තද දුඹුරු, දුඹුරු හා සුදු, කළු හා දුඹුරු වැනි වර්ණ සංකලන රැසකින් මොවුන් දැකගන්න පුළුවන්. සෘජුව ඉහලට පිහිටි කන් දෙකක් සහිත වන අතර ලොම් වලින් පිරුණු වලිගය ඉහලට නැවී පිහිටන පරිදි තිබෙනවා. ඒ වගේම මුළු ශරීරයම සිනිඳු, දිගු ලොම් වලින් ආවරණය වී තිබෙනවා. මේ නිසා මොවුන්ට බොහොම අලංකාර පෙනුමක් ලැබෙනවා. මේ ලොම් ගැටගැසීම වැලක්වීමට නිතර පනාවකින් පීරීම ඉතාම වැදගත්. ඒ වගේම වසරකට දෙවතාවක් පමණ සුළුවශයෙන් ලොම් හැලීම දකින්න පුළුවන්. පමණට වඩා ලොම් වැඩියෙන් වැවුනොත් කතුරකින් ලොම් කපා තරමක් කොට කිරීම ද සිදු කරන්න වගබලාගත යුතුයි.
ගතිලක්ෂණ:
පවුලට බෙහෙවින් ලැදි දඟකාර කුඩා දරුවෙකුගේ හැසිරීම් පෙන්වන අපූරු සුරතල් සුනඛ වර්ගයක්. ස්වාමියා ඇතුළු පවුලේ අයගේ අවධානය බෙහෙවින් බලාපොරොත්තු වෙන මොවුන් තමන්ව නොසලකා හරින්නේ යයි හැඟුනොත් බෙහෙවින් දුක් වන බවත්, ආහාර පවා ප්‍රතික්ෂේප කරන බවත් දකින්න ලැබෙනවා. ඒ නිසා මොවුන්ට හොඳින් ආදරය ලබා දීම වැදගත්. මේ නිසා පුංචි ළදරුවන් සිටින නිවසකට නම් මොවුන් එතරම් සුදුසු නැහැ. නමුත් සෙල්ලම් කරන වයසේ ළමුන් සිටින නිවසකට නම් සුදුසු බව කියන්න පුළුවන්. ප්‍රමාණයෙන් කෙතරම් කුඩා වුනත් සමහර අවස්ථා වල තමන්ගේ තරම නොදැන වැඩ කිරීමේ මුරණ්ඩු ගති ලක්ෂණ පෙන්නුම් කරනවා. මේ නිසා මොවුන් තමන්ට වඩා විශාල සුනඛයන්ට පහරදීමට ගොස් අනතුරු සිදුකරගැනීමටත් ඉඩ තිබෙනවා. එබැවින් ඒ ගැන සැලකිලිමත් වීම වැදගත්. නමුත් නිවසේ ඇතිකරන වෙනත් සුනඛ වර්ග සමඟ සමගියෙන් සිටීමට සාමාන්‍යයෙන් මොවුන් සමත් වෙනවා. අමුත්තන් එතරම් ප්‍රිය නොකරන මොවුන් අමුත්තෙක් නිවසට පැමිණෙන විට මහ හඬින් බුරමින් ඉදිරියට යනු දකින්න ලැබෙනවා. ඒ වගේම මොවුන් පුංචි උනත් අමුත්තන් සපා කෑමටත් පෙළඹෙන අවස්ථා දකින්න පුළුවන්. කුඩා කාලයේ සිටම මොවුන්ව හොඳින් කීකරු කරගැනීම සහ හොඳ පුරුදු කියා දීම වැදගත්. නැතිනම් අකීකරු වීමටත් ඉඩ තිබෙනවා. නමුත් හොඳ බුද්ධිමත් සුනඛ වර්ගයක් නිසා හොඳින් පුහුණු කලොත් පවුලේ නීති රීති තේරුම්ගෙන හොඳින් ජීවත් වීමට මොවුන් සමත් වෙනවා. පොමරේනියන් කියන්නේ බොහොම කඩිසර සුනඛ වර්ගයක්. ඒත් ප්‍රමාණයෙන් කුඩා නිසා මොවුන් ඇති කිරීමට විශාල ඉඩකඩක් අවශ්‍ය නෑ. නමුත් දිනපතාම සෙල්ලම් කිරීමට අවස්තාව ලබා දීම වැදගත්. එසේම විවිධ සෙල්ලම්බඩු ලබා දුන්නොත් තනිවම ඒවා සමඟ සෙල්ලම් කිරීමටත් මොවුන් කැමතියි. කූඩුවක දමා වෙන් කර තබනවාට වඩා මොවුන් කැමති පවුලේ අය සමඟ නිවස තුලට වී ජීවත් වීමටයි.
සෞඛ්‍යය:
අවුරුදු 12-15 පමණ ඉතාම හොඳ ආයුකාලයකට හිමිකම් කියන සුනඛ වර්ගයක් බව වාර්තා වෙනවා. සාපේක්ෂව ලෙඩ රෝග අඩුයි. නමුත් සුනඛ වර්ග අතරින් මොවුන්ට දත් දිරා යාමේ අවදානම තරමක් වැඩි බව වාර්තා වල සඳහන් වෙනවා. මේ නිසා නිතර පරීක්ෂා කර බලා අවශ්‍ය නම් පශුවෛද්‍යවරයෙකු ගේ උපදෙස් ගැනීම වැදගත්. මීට අමතරව ඝන ලොම් තට්ටුව නිසා මොවුන්ට සමේ රෝග ඇති විය හැකි බැවින් නිතර ලොම් පීරීම හා පිරිසිදුව තැබීම වැදගත්. සාමාන්‍යයෙන් මොවුන් වරකට බිහි කරන්නේ පැටවුන් 1-3 අතර වැනි සුළු ප්‍රමාණයක්. ඒ වගේම මොවුන් ප්‍රමාණයෙන් කුඩා නිසා සමහර විට පැටවුන් බිහි කිරීම පශුවෛද්‍ය වරයෙකු ගේ සහය ඇතිව සිසේරියන් සැත්කමක් මගින් කිරීමට සිදු වෙන අවස්ථා තිබෙනවා. මේ නිසා මොවුන් පැටවුන් බිහි කිරීමට සුදානම් වුනොත් අනිවාර්යයෙන්ම පශුවෛද්‍ය වරයෙකු ලවා පරීක්ෂා කරවාගෙන උපදෙස් ලබාගැනීම සුදුසුයි.
ෂින්සෝ අබේ ඝාතනය
2022 ජූලි 8 වන දින, ජපානයේ හිටපු අගමැතිවරයෙකු සහ නියෝජිත මන්ත්‍රී මණ්ඩලයේ වත්මන් මන්ත්‍රීයෙකු වන ෂින්සෝ අබේ, ජපානයේ නාරා ප්‍රාන්තයේ නාරා නගරයේ යාමටෝ-සයිඩයිජි දුම්රිය ස්ථානයෙන් පිටත දේශපාලන උත්සවයක් අමතමින් සිටියදී ඝාතනය කරන ලදී. ආසන්න වශයෙන් 11:30 ට JST ( UTC+9 ), ලිබරල් ඩිමොක්‍රටික් පක්ෂයේ අපේක්ෂකයෙකු සඳහා ප්‍රචාරක දේශනයක් පවත්වමින් සිටියදී, ගෙදර හැදූ ගිනි අවියකින් අබේට ඉතා ආසන්න දුරකින් පිටුපසින් වෙඩි තබා ඇත. සැකකරුවෙකු වන ටෙට්සුයා යමගාමි එම ස්ථානයේදීම අත්අඩංගුවට ගෙන ඇත. අබේ වෛද්‍ය හෙලිකොප්ටරයකින් නාරා වෛද්‍ය විශ්ව විද්‍යාල රෝහල වෙත ප්‍රවාහනය කරන ලද අතර, වෙඩි තැබීමෙන් පැය පහහමාරකට පසු ඔහු ජපාන වෙලාවෙන් සවස 5.03ට මිය ගිය බව ප්‍රකාශ විය.
මූලාශ්‍ර
ප්‍රවර්ගය:ෂින්සෝ අබේ
ඩෙන්මාර්කයේ ජෝකිම් කුමරු
ජෝකිම් කුමරු යනු ඩෙන්මාර්කයේ දෙවන මාග්‍රෙත් රැජිනගේ සහ හෙන්රික් කුමරුගේ දෙවන පුත්‍ කුමරා හා බාල දරුවා වේ.
ලිච්ඡවී (වංශය)
right|260px|thumb|[[වෛශාලී (පුරාතන නගරය)|වෛශාලීහී පිහිටි, ලිච්චවීවරුන් විසින් තැනුනු, බුදුන්වහන්සේගේ ධාතු තැන්පත් ස්තූපය.]] ලිච්චවීවරුන් යනු, සහජීවනයෙන් පාලනය කල පාලක වංශ අතුරෙන් ඉතාමත් ප්‍රචලිතව සිටි, පුරාතන ඉන්දියාවෙහි සහ නේපාලයෙහි,  වජ්ජී මහාජනපදයෙහි වංශයන් වූහ. ලිච්චවීවරුන්ගේ අගනගරය වූ වෛශාලී, වජ්ජී මහාජනපදයෙහි අගනගරයද වූයේය. වජ්ජී බලප්‍රදේශය තම රජධානියට ඈඳාගත් අජාසත්ත විසින්,  මෙම ප්‍රදේශය පසු කලෙක අධිවාසනය කෙරිණි.
ඔහුගේ අර්ථශාස්ත්‍ර (පරි. XI) ග්‍රන්ථයෙහිදී, කෞටිල්‍යය විසින්, ලිච්චවීවරුන් විස්තර කෙරුණේ, එහි නායකයා විසින් රාජා (රාජශබ්දෝපජිවීනා) යන අභිධානය භාවිතා කල ගෝත්‍රීය සහජීවනයක් (ගණ සංඝයක්) ලෙසිනි. මහාපරිනිබ්බාණ සූත්‍රය නම් වූ බෞද්ධ ග්‍රන්ථයක් විසින් ඔවුන් හැඳින්වෙන්නේ ක්ෂත්‍රීයයන් ලෙසත් බුදුන්වහන්සේගේ ධාතුන්වහන්සේට හිමිකම් පෑ අයවළුන් අතුරෙන් එක් පාර්ශවයක් ලෙසටත්ය. ඔවුන් විසින්ම ක්ෂත්‍රීයය තත්ත්වය සඳහා හිමිකම් පෑ ඇත. දීඝ නිකාය පරිදී, ලිච්චවීවරුන් වශිෂ්ට ගෝත්‍රයට අයත් වූහ. මනුස්මෘති (X.22) හිදී, ලිච්චවීවරුන් තැබෙනුයේ ව්‍රත්‍ය ක්ෂත්‍රියවරුන් යන වර්ගයෙහිය.
ඔහුගේ පරමත්‍ථජෝතිකා හිදී බුද්ධඝෝෂ අටුවචාරීන් විසින්, ලිච්චවීවරුන්ගේ සම්භවය බරණැස් නුවර වෙතට අනුරේඛනය කර ඇත. වර්තමාන උතුරු බිහාරය සහ නේපාලයෙහි ටෙරායි ප්‍රදේශය වෙතින් සමන්විත ප්‍රදේශය මත ලිච්චවී ආධිපත්‍යය පැතුරවුනු කාල සීමාව පිළිබඳ අවබෝධයක් නොමැත. මහාවීරතුමන් සහ ගෞතම බුදුන්වහන්සේගේ කාලය වන විට, මෙම වංශය විසින් ඔවුන්ගේ අගනගරය වූ වෛශාලී අවට ප්‍රදේශයෙහි ජනාවාසකරණය වී සිටියහ. බෞද්ධ සම්ප්‍රදායයන් විසින්, අභය, ඔත්තාධ, සහ මහාලි යන කුමාරවරුන්, සිහ, අජිත, දුම්මුඛ සහ සුනකත්ථ නම් සෙන්පතිවරුන් යන්නන් ඇතුළු කීර්තිමත් ලිච්චවීවරුන්ගේ නම් භාවිතයේ පවත්වා ගනිමින් සිට ඇත. භද්‍රවාහුගේ කල්පසූත්‍ර තුල  මල්ල ජනරාජවරුන් නවදෙනෙක් සහ කාසි-කෝසල ජනරාජවරුන් දහඅටදෙනෙක් සමග  මගධයට එරෙහිව,  ගිවිසුමක් ඇතිකරගත් ලිච්චවී ජනරාජවරුන් (වර්ග නායකයන්) නවදෙනෙක් පිළිබඳ සඳහන් වෙයි. මෙම සන්ධානයෙහි නායකයා වූයේ චේතක වූ අතර, ඔහුගේ සොහොයුරිය  ත්‍රිශාලා,  මහාවීරගේ මව වූවාය.
ලිච්චවී පරිපාලනය
right|200px|thumb|අග නගරය වූ [[වෛශාලී (පුරාතන නගරය)|වෛශාලීහී පිහිටි, ආනන්ද ස්තූපය, ස්තම්භයක් සමගින්]] ලිච්චවී රාජ්‍ය පාලන ක්‍රමය පිළිබඳ තැන තැන විසිරුණු වාර්තා පමණක් ඉතිරිව ඇත. චුල්ලකලිංග ජාතකයෙහි සහ ඒකපණ්ණ ජාතකයෙහි හැඳින්වීමේ කොටසෙහි සඳහන් වන්නේ ලිච්චවීවරුන් හට රාජාවරුන්  7,707 සිටි බවයි. මෙම සංඛ්‍යාව සම්මතයක් පමණක් විය හැකි වන අතර, තථ්‍ය අගය විය නොහැක. මෙය විසින් දක්වනුයේ, ඔවුන්ගේ අසල්වැසි රාජ්‍යයන් බොහෝමයක් වෙතින් වෙනස් වූ ලිච්චවීවරුන්, පූර්ණ රාජාණ්ඩුවක් නොවුනු බවයි. පාලකයෙක් ලෙසින් ඔවුනතුරෙන් එක් අයෙකු සහ ඔහුට සහය වීමට නව දෙනෙකුගෙන් සමන්විත මණ්ඩලයක් තෝරාගැනීමට සෑම වසරකම රැස්වූ රාජාවරුන් 7,707 මත අත්‍යන්ත අධිකාරිය පැවතිණි. ලිච්චවී ජනගහණයෙන් කුඩා කොටසකට පමණක් ඡන්දය දීමේ වරම තිබුණු මෙම ක්‍රමය, ප්‍රජාතන්ත්‍රවාදයකට ප්‍රතිවිරුද්ධ ක්‍රමයක් විය. මෙම රාජා තත්ත්වය දැරුවේ, ක්ෂත්‍රීය වර්ණයට අයත් පවුල්වල  පිරිමි ගෘහමූලිකයන් පමණක් වූහ.
ලිච්චවී පරිපාලනයේ කේන්ද්‍රස්ථානය වූයේ, වජ්ජීයානු සන්ධීයනයෙහි අගනගරයද වූ, වෛශාලී විය. උච්චතම විධායකයා සහ අධිකරණමය බලාධිකාරියා වූයේ රාජා විය. භද්දසාල ජාතකයෙහි හැඳින්වීමේ කොටසෙහි, වෛශාලීයෙහි ජනරාජයන් අභිෂේක කෙරුම සඳහා ජලය ලබාගැනුමට භාවිතා කල වැවක් පිළිබඳ සඳහන් වෙයි. සාකච්ඡා සඳහා මෙම ජනරාජයන් රැස්වූ සම්මන්ත්‍රණ ශාලාව හැඳින්වුනේ සන්ථඝාර ලෙසිනි.
විධායකය
රාජා (පාලන නායකයා), උපරාජා (නියෝජ්‍ය නායකයා) සහ සේනාපති (යුද්ධ හමුදාවේ නායකයා) යන්නන් ලිච්චවී පරිපාලනයෙහි ප්‍රධාන නිලධාරීන් තිදෙන ලෙසින් අත්ථතථා වෙත සඳහන් වෙයි. ඒකපණ්ණ ජාතකයෙහි හැඳින්වීමේ කොටසෙහිදී තවද එක් අයෙක් සඳහන් වන අතර ඔහු භාණ්ඩාගාරික (භාණ්ඩාගාරයෙහි අධිපති) වෙයි.
අධිකරණය
right|thumb|300px| ක්‍රියුපෙ 600 දී [[වජ්ජී හෝ ව්‍රිජී මහාජනපද]] අත්ථකථා පරිදී, අපරාධකරුවෙක් පළමුව භාර දෙනු ලබන්නේ විනිශ්චය මහාමාත්ථවරයෙක් (විනිශ්චය කරන මහේස්ත්‍රාත්වරයෙක්) වෙත වන අතර, ඔහු විසින් චූදිතයා විමර්ශනය කිරීමෙන් සහ හරස් ප්‍රශ්න ඇසීමෙන් අනතුරුව වරදකරු බවට තීරණය කලේ නම්, වෝහාරික (නීතිමිමාංසී-විනිසුරු) වෙත ඉදිරිපත් කෙරෙයි. චූදිතයා නිවැරැදිකරු බව ඔහුට පැහැදිලි වූයේ නම් ඔහු නිදහස් කිරීමට මොහුට බලය ඇති අතර, නොඑසේ නම් සූත්‍රධාර (අග්‍ර නීතිසංග්‍රහයෙහි විශාරද) වෙත භාරදෙනු ලබයි. චූදිතයා වරදකරු බව අවධාරණය කරගත් සූත්‍රධාර විසින්, ඔහු අත්ථකුලක (වචනාර්ථයෙන් වංශ සතක් වුවද, බොහෝවිට සන්ධීය අධිකරණයක් විය හැක) වෙත භාර දෙනු ලබයි. චූදිතයා වරදකරු බව අවධාරණය කරගත් අත්ථකුලක විසින් චූදිතයා වරදකරු බව අවධාරණය කරගතහොත්, ඔහු සේනාපති  වෙත භාර දෙනු ලබන අතර, චූදිතයා වරදකරු බව නෙවලහා වටහා ගත් ඔහු විසින් උපරාජ වෙත චූදිතයා භාර දෙනු ලබයි. උපරාජ විසින්ද ඔහු වරදකරු බව වටහා ගත්තේ නම්, රාජා වෙත පාවා දෙනු ලබයි. රාජා විසින් චූදිතයා වරදකරු බවට තීරණය කෙරුනු විටක, පවේණිපොත්තක (පූර්වාදර්ශක පිළිබඳ පුස්තකය) තුල වරද සඳහා නියම කර ඇති දඬුවම චූදිතයා වෙත පනවනු ලබයි.
ලිච්චවීවරුන් සහ රාජකීය ගුප්තවරුන්
thumb| ඔවුන්ගේ පුත් [[සමුද්‍රගුප්ත|සමුද්‍රගුප්තගේ, ක්‍රියු 350-380 කාසියක, ලිච්චවී රැජිණ කුමාරදේවී සහ  පළමුවන චන්ද්‍රගුප්ත රජ දැක්වෙන අයුරු.]] පළමුවන චන්ද්‍රගුප්ත නම් ගුප්ත අධිරාජයා විසින්, තුමාරදේවී නම් ලිච්චවී කුමාරිකාවක් සරණපාවා ගන්නා ලද අතර, සමුද්‍රගුප්තගේ පළමුවන චන්ද්‍රගුප්ත-කුමාරදේවී වර්ගයේ රත්රන් කාසිවල පසුපස පැත්තෙහි ලක්ෂ්මි දෙවඟනගේ රූපය සමගින්, ලිච්චවයා නම් ආඛ්‍යානය දක්නට ඇත. සමුද්‍රගුප්තගේ අලහබාද් ස්තම්භයෙහි ශිලාලේඛනයන්හී, තමන් හඳුන්වාගන්නේ ලිච්චවීදවුහිත්‍ර (ඔහුගේ මවුගේ පාර්ශවයෙන් ලිච්චවීවරුන්ගේ මුණුපුරා) ලෙසිනි. මේවා විසින් බොහෝ විට ඇඟවෙනුයේ, රාජකීය ගුප්තවරුන්ගේ මස්තකප්‍රාප්තියට ඒක්ෂණයෙහි ලිච්චවීවරුන් විසින් මගධය අධිවාසනය කල බවක් වුවද, එය ඔප්පු කිරීමට සෘජු සාක්ෂි නොමැත.
ගම්පහ බණ්ඩාරනායක විද්‍යාලය
2006 වර්ෂයේ දී ලංකාවේ බාලක පාසැල් අතුරින් ගම්පහ දිස්ත්‍රිකයේ විශිෂ්ඨතම පාසැල බවට පත් වීමට ගම්පහ බණ්ඩාරනායක විද්‍යාලය සමත් විය. ශිෂ්‍යයෙකුට සිංහල හා ඉංග්‍රීසි මාධ්‍යයෙන් අධ්‍යාපන කටයුතු වල නිරත වීමට අවස්ථාව පවතී
ප්‍රවර්ගය:පාසල් - ශ්‍රී ලංකා
1959
ප්‍රවර්ගය:ග්‍රෙගරි දිනදසුනේ අවුරුදු
හුම්මානය
දකුණු වෙරලේ පිහිටි ස්වභාව ධර්මයා විසින් කරන ලද අපුරු නිර්මාණයකි. හුම්මානයට දකුනේ බස් වහරෙන් “ කරිජ්ජමාලාව ” කියා ද හදුන්වයි. මාතර – හම්බන්තොට මාර්ගයේ 184 කි.මි කනුව අයත් වන්නේ නාකුළුගමුවටයි. නාකුළුගමුවෙන් හැරී වෙරල තීරයට පිවිසිමට ප්‍රධාන මාර්ගයෙන්හැරී කි.මි1.5 පමන දුර ගෙවන විට කුඩා වැල්ල - වැලි කැලේ වෙරළ තීරයේ කදු ගැටයක් මත මෙම අපුරු ජල මල ස්ථානගතවේ. මුහුදු රැල්ලේ පීඩනයත් සමග විහිදී යාමට පෙර එක දිගට “ හුම්” ලෙසින් මුමනන හඩක් පිට කරනා බැවින් හුම්-ගාන ය හුම්මානය වු බවකි. අපේ රටේ ඇති මෙම හුම්මානය ලෝකයේ වෙනත් රටවල ඇති හුම්මාන හය අතරින් විශාලත්වයෙන් දෙවන තැන ගන්නා බව වාර්තා වේ. නිරිත දිග මෝසම් වාරකන් සමයේ මුහුදු රල වේගවත්වු විට හුම්මානය වඩාත් ක්‍රීයාශීලි වි අඩි 40-50 පමන උසට අහස දෙසට ජල මලක්ව විහිදී යන අයුරු දක්නට ලැබීම අසිරියකි. හුම්මානය අසලදී කෑ ගැසීම, හූ කීම හුම් හඩට සමාන ශබ්ද නැගීම අත්පුඩි තැලීම හුම්මානයේ ක්‍රීයාකාරිත්වය ඉහල නැංවීමට හේතුවන බව ගැමියන් අතර මතයක් පවතී.
ටන්මේ මිශ්රා
ටන්මේ මිශ්රා
ඩෙන්මාර්කයේ මාරි කුමරිය
මාරි කුමරිය යනු ඩෙන්මාර්කයේ ජෝකිම් කුමරුගේ දෙවන හා වත්මන් බිරිඳ වේ.
සිංහල ගෞරවාර්‍ථ
සිංහල භාෂාවේදී, ලේඛකයා හෝ කථිකයා විසින් වැකියක උක්තය සහ අාඛ්‍යාතය වෙත දැක්විය යුතු ගරුසැළකිල්ල පිළිබඳ වෙසෙසි අයුරින් සළකා බලයි. එනිසා සිංහල භාවිතයේදී මෙලෙස ගෞරවාර්‍ථ විශාල ප්‍රමාණයක් මුණගැසේ. මේවා මඟින් කතා කරන්නා සහ උක්ත-ආඛ්‍යාත අතර සම්බන්‍ධය සහ සිංහල සමාජය විසින් එ්වාට දුන්නා වූ වැදගත්කම පිළිබඳ තතු රැසක් හෙළි වේ. නූතන සිංහල ගෞරවාර්‍ථයෝ වැඩිපුර ම ලියන බසෙහි දක්නට ලැබෙති.
== ගෞරවාර්‍ථ නා ම ==
References
ප්‍රවර්ගය:සිංහල භාෂාව
පරවි ඡායාරූපකරනය
පරවි ඡයාරූපකරණය යනු ගුවනේ සිට ඡායාරූප ගැනීම සඳහා ජ(ර්)මානු ජාතික බෙහෙත් සකස් කරන්නෙකු වන ජුලියස් නියුබ්‍රොනර් විසින් 1907 වර්ෂයේදී ඔහු විසින් බෙහෙත් යැවීම සඳහා යොදාගන්නා ලද පරවියන් ආශ්‍රයෙන් නිපදවූ තාක්ෂනයි. මෙහිදී නිවසෙහි ඇතිකිරීමට ගන්නා පරවියෙකුට කාල ප්‍රමාදිත ක්ෂුද්‍ර කැමරාවක් සවිකර හැකිවනසේ ඇලුමිනියම් ලෝහයෙන් සාදන ලද පපු සන්නාහයක් පළඳවනු ලැබේ. මෙම තාක්ෂනය සඳහා ජර්මානු ආරක්ෂක බලපත්‍රය ( පේටන්ට් ) සඳහා නියුබ්‍රොනර් මහතා විසින් කරන ලද ඉල්ලීම ඉල්ලු සැනින් ප්‍රතිෂේප වුවද ඔහුගේ පරවියක් විසින් ගන්න ලද සැබෑ බවට සහතික කරන ලද ඡායාරූප ප්‍රභුත කල පසු 1908 වසරේ දෙසම්බෙර් මාසයේදී ඔහුට එම ආරක්ෂක බලපත්‍රය ( පේටන්ට් ) ලබා දෙන ලදී.ඔහු විසින් මෙමෙ තාක්ෂණය ප්‍රසිද්ධියට පත්කරනු ලැබුවේ 1909 වසරේදී පවත්වනු ලැබූ ඩ්‍රස්ඩෙන් ජාත්‍යන්තර ඡායාරූප ප්‍රද්ර්ශනය්යේදී වන අතර ඔහු මෙමෙ තාක්ෂණයේ ප්‍රසිද්දිය සඳහා ෆරෑන්ක්ෆර්ට් ජාත්‍යන්තර ගුවන් තාක්ෂණික ප්‍රදර්ශනයේදී සහ 1910 සහ 1911 වසරේදී පවත්වනු ලැබූ අප්‍රංශ ගුවන් සංදර්ශනයේදී ඔහුගේ පරවියන් විසින් ගනු ලැබූ ඡායාරූප තැපැල්පත් ලෙස අලවි කිරීමක්ද සිදු කරනු ලැබිය. ප්‍රථමයෙන්ම, පරවි ඡායාරූපකරණය යොදාගනිමින් යුධ හමුදා මෙහෙයුම් වලදී සිදුකිරීමට සිදුවෙන ගුවනේසිට පිරික්සුම් කටයුතු සිදුකිරීමට ඇති හැකියාව සිත්ගන්නා සුළු විය.පළමු ලෝක යුද්ධ සමයේදී යුද්ධ පිටියේ සිදුකෙරුනු පරීක්ෂණ මෙමෙ තාක්ෂනය යොදාගැනීම තව තවත් ධෛර්යමත් කරවන ආකාරයේ ප්‍රථිපල ගෙනදුන්නද මෙහි ප්‍රධාන කාර්‍ය සඳහා උදව් කිරීමට තිබූ ජංගම පරවී කූඩු මගින් මෙම තාක්ෂනය යොදා ගැනීමෙහිලා විශාල බලපෑමක් සිදුකරන්නට විය.මෙමෙ කාලයේදී ගුවන් තරණ තාක්ෂණයෙහි සිදුවුනාවූ සීග්‍ර දිවුණු වීම හේතුවෙන් පරවී ඡායාරූප කරණයෙහි ලා යුද්ධ හමුදාවට තිබුනාවූ උනන්දුව ක්‍රමයෙන් ගිලිහෙන්නට වූ අතර මේ හේතුව නිසාවෙන් නියුබ්‍රොනර් මහතා ඔහුගේ පරවි ඡායාරූප තාක්ෂනය සම්බන්ධයෙන් සිදුකෙරුණු පරීක්ෂණ අතහරිනු ලැබීය.මෙමෙ අදහස නැවත වතාවක් 1930දී ස්විස්ටෙර්ලන්ත ජාතික ඔරලෝසු සාදන්නෙකු විසින් සහ වාර්තාගත ලෙස ජර්මානු සහ ප්‍රංශ හමුදා විසින් සැලකිල්ලට ගනු ලැබීය. දෙවන ලෝක යුද්ධ සමයේ යුද්ධ පරවියන් විශාල වශයෙන් යොදාගනු ලැබුවද, යම්කිසි පක්ෂියෙකු ගුවනේසිට පිරික්සුම් කටයුතු සඳහා යොදාගන්නේද,එසේනම් එය කුමන සීමාවක් දක්වාද යන්න අපහදිලිව පැවතිනි.මේ අතර ඇමරිකානු මද්‍යම රහස් ඔත්තු සේවය (CIA) පරවියන් යොදාගෙන සිදුකරන්නාවූ ඔත්තු බැලීමේ කටයුතු සඳහා බැටරි බලයෙන් ක්‍රියාත්මක වන කැමරාවක් නිර්මාණය කල අතර එය භාවිතය සම්බන්ධ කරුණු රහසිගතව පවතී. මෙහිදී මෙමෙ පක්ෂින් හට ගෙනයාමට ප්‍රමාණවත් වන පරිඳි කුඩා සහ බරින් ඉතාමත් අඩු කැමරා නිර්මාණයද එම පක්ෂීන්ට කැමරාව ඇතුළු උපන්ග වල බර රැගෙන යාම සඳහා පක්ෂීන් පුහුනුකීරීම සහ එම පක්ෂීන් පාලනයද මෙමෙ තාක්ෂණය භාවිතයෙහිලා පැන නැගුන ප්‍රධාන අභියෝග ලෙස දැක්විය හැකිය. මීට හේතුව වුයේ පරවියන්ගේ ස්ථාපිතය (සිටින ස්ථානය), දිශානුයෝජනය සහ ඡායාරූප ගන්නාවිට පක්ෂියාගේ වේගය යන කරුණු සම්බන්දයෙන් තිබු සීමාසහිත පාලන‍යි. 2004 වර්ෂයේදී බ්‍රිතාන්‍ය ගුවන්විදුලි සංස්ථාව (BBC) ක්ෂුද්‍ර රූපවාහිනි කැමරා සවිකරන ලද උකුස්සන් වැනි පක්ෂීන් යොදාගෙන සජීවී දත්ත ලබාගැනීම සිදු කර තිබෙන අතර අදටත් පර්යේෂකවරුන්, කලාකරුවන් සහ වෙනත් උද්යෝගිමත් පිරිස් විවිධ මාදිලියේ සතුන්ගේ දත්ත රැස්කිරීම සඳහා කුඩා කැමරා එම සතුන්ට සවිකිරීම සිදුකරනු ලබයි.
මුලාරම්භය
'ගුවනේ සිට ගත්' ඡායාරූප ඉතිහාසයේ ප්‍රථම ඡායාරූපය 1858 වසරේ වායු බලුනයකින් සංචාරය කරන ඡායාරූප ශිපියෙකු වන නඩාර් මහතා විසිනි. අදටත් නොනැසී පවතින ගුවනේ සිට ගන්නාලද ඡායාරූපය 1860 වසරේදී ජේම්ස් වෝලර්ස් බ්ලැක් මහතා විසින් ගන්න ලද්දකි. එම ඡායාරූපයද වායු බලූනයක් මත සිට ගන්න ලද්දක් බවට වාර්තා වේ. ඡායාරූපකරණයහිලා සිදු වූ දියුනුවත් සමගම 19වන සියවසේ අග බාගය වන විට සමහර පුරෝගාමීන් විසින් මිනිසුන් සේවයේ නොයෙදෙන ගුවනේ සැරිසරන මෙවලම් වල කැමරා සවිකිරීම සිදුකරන ලදි. මෙයට කදිම උදාහරණයක් වන්නේ 1880 දශකයේදී ආතර් බෙටට් මහතා විසින් සරුංගල් යොදාගෙන ගුවනේ සිට ඡායාරූප ගැනීම පරීක්ෂා කිරීමයි. පසු කාලීනව මෙමෙ තාක්ෂනය බොහෝ පුද්ගලයන් විසින් අනුගමනය කෙරීමද සිදු විය. මෙමෙ තාක්ෂනය භාවිතයෙන් විලියම් ඇබර්නර් එඩී මහතා විසින් ගන්න ලද බොස්ටර්න් නගරයේ ඡායාරූප ඉතාමත් ප්‍රසිද්ධ වූ අතර එම ඡායාරූප ඉතාමත් ඉහල ප්‍රමිතියකින් යුක්ත ඒවාද විය. මීට අමතරව ආම්ර්ඩ් ඩෙනිස් නැමැත්තෙකු විසින් රොකට් සහ පැරෂුට් සමග කැමරා සම්බන්ධ කරමින් ගුවනේ සිට ඡායාරූප ගැනීම අත්හදා බලූ අතර ඇල්ප්‍රඩ් නොබෙල් මහතාද රොකට් යොදාගනිමින් ගුවනේ සිට ඡායාරූප ගැනීම සිදුකර ඇති බවට වාර්තා වේ. නිවසේ ඇති කරන ලද පරවියන් 19වන සියවසේදී සහ 20 වන සියවසේ මුල භාගය වන විට පුළුල් ලෙස සාමාන්‍ය පණිවිඩ යවන පරවින් ලෙස සහ යුද්ධ පරවියන් ලෙස භාවිතා කරන්නට විය. 1870 වසරේදී ඇති වූ ෆ්රැන්සිකෝ සහ පර්සියානු යුද්ධයේදී ප්‍රංශයේ එවකට ප්‍රසිද්ධියට පත් වී තිබූ ස්ථානයක් වන පරවී සන්දේශ යැවීමේ මද්‍යස්ථානය විසින් සූක්ෂම ලෙස සැකසු දුර සන්දේශ 50000කට අසන්න ප්‍රමාණයක් එක් පරවි පියසැරියක් තුල ටුවර්ස් නගරයේ සිට වටකර තිබූ අගනුවරට යැවූ  බවට වාර්තාවේ. සංදේශය ලැබුන බවට සනාථ කරන සුක්ෂම දුර පණිවිඩයත් සමග එම නගර දෙක අතර මෙලෙස හුවමාරු වූ මුළු දුර පණිවිඩ ප්‍රමාණය 150000කට අසන්න වේ. 1889 වසරේදී රුසියානු අධිරාජ්‍යයේ ශු. පිටර්ස්බර්ග් හි පිහිටියාවූ තාක්ෂණික සමාජය විසින් පරීක්ෂණ සිදුකරන ලද පරීක්ෂණ වලදි රුසියානු බැලූන් හමුදාවේ ප්‍රධානීයා විසින් ගුවනේ සිට ගන්නා ලද ඡායාරූප වල දියුණු කරන ලද කොලොඩියන් ප්‍රතිඡායාරූප නැවත පොළවට (බලුනයේ සිට) එවන ලද්දේ පරවි සන්දේශ භාවිතයෙනි.
දෙවන ලෝක යුද්ධයෙන් පසු
දෙවන ලෝක යුද්ධයෙන් පසුව ඇමරිකානු මද්‍යම රහස් ඔත්තු සේවය (CIA) පරවියන් යොදාගෙන සිදුකරන්නාවූ ඔත්තු බැලීමේ කටයුතු සඳහා බැටරි බලයෙන් ක්‍රියාත්මක වන කැමරාවක් නිර්මාණය කල අතර එම කැමරාව මේ වනවිට CIA කෞතුකාගාරයෙහි තැම්පත් කර තිබේ. තවද වෙබ් අඩවියෙහි සඳහන් වන පරිඳි මෙමෙ කැමරාව පිලිබඳ තොරතුරු රහසිගතව පවතී. ස්විස්ටර්ලන්ත පුවත් වල දැක්වෙන ආකාරයට 1970 වසරේදී පරවියන් ගුවන් යානයක සිට මුදාහැරීමේදී භාවිතා වූ කැමරාව අසාර්ථක වී ඇත. 1978 වසරේදී ස්විස්ටර්ලන්ත සඟරාවක පල කල බ්‍රසීලයේ වීදියක ඡායාරූපය පරවියෙකු විසින් ගන්න ලද්දක් වන අතර එහිදී භාවිතා වූ යාන්ත්‍රනය ද්‍රාවික යාන්ත්‍රණයක් බවද සඳහන් වේ. එවකට කලාකාමියෙකු සහ සුරතල් සතුන් ඇති කරන්නෙකු වූ ආමෝස් ලටෙයර් විසින් 2002 සහ 2003 වසර වලදී සංකීර්ණ තාක්ෂණික ඡායාරූප පද්ධතියක් (APS) හා ඩිජිටල් කැමරා භාවිතයෙන් පරවි ඡායාරූපකරණයෙහි නියුතු වූ අතර එම ඡායාරූප ඔහු පෝලන්තයේ, ඕගොන් නගරයේ පැවති ඔහුගේ දේශනයකදීද භාවිතා කර තිබේ. 2008 වසර වන විට පරවි ඡායාරූපකරණය චිත්‍රපට ජවනිකා වලද දක්නට හැකි විය. එනම් 2008 වසරේදී නිර්මාණය වූ ස්ලීපින් බියුටි නම් ආරෙන්ඩ් අගතා විසින් අද්යක්ෂණය කල චිත්‍රපටයේ කුමරා විසින් කුමරිය (ස්ලීපින් බියුටි) සොයා ගනු ලබන්නේ ඔහුගේ පරවියා විසින් ගනු ලබන ඡායාරූපයක් ආධාරයෙනි. 1980 වර්ෂය වන විට ඉහල ප්‍රමිතියකින් යුතු රෙප්ලිකා ඩොප්ලර් ක්‍රීඩා කැමරා සුළු ප්‍රමාණයක් නිර්මාණය වූ අතර 1999 වසර වන විට ස්විස්ටර්ලන්තයේ වෙවේ හි පිහිටි කැමරා කෞතුකගාරයට ඉන් එකක් ලබාගැනීමටද හැකි විය. අද වන විට නව තාක්ෂය භාවිතයෙන් උසස් තත්වයේ චලිත රූප පටිගත කරගත හැකි මට්ටමට මෙමෙ ඡායාරූපකරණය දියුණුවී තිබේ. 2004 වසරේදී බීබීසී රුපවාහිනියේ විකාශනය වූ ස්ටීව් ලෙනාර්ඩ් විසින් සිදු කල 'ඇනිමල් කැමරා ' (animal camera) නම්වූ වැඩසටහනකින් රාජාලියන්, උකුස්සන් ඇතුළු කුරුල්ලන්ට සවිකළ ක්ෂුද්‍ර කැමරා වල දර්ශන විකාශය විය. මෙහිදී ක්ෂුද්‍ර තරංග භාවිතයෙන් එම කැමරා වල දත්ත ළඟම පිගිටි ග්‍රාහකයකට සම්ප්‍රේෂණය කරගනු ලැබීය. මෙමෙ කැමරා වල බර ග්‍රෑම් 28ක් (අවුන්ස 0.99) පමනක්  වූ අතර මේ කාලය වන විට චලිත රූප පරිගත කරන කැමරා  සමගම නිමවූ ක්ෂුද්‍ර ශ්‍රව්‍ය වාදකද පරවියන්ට සවිකිරීමට තරම් මෙමෙ තාක්ෂනය දියුණු විය. ගවේෂකයන් විසින් සඳහන් කරන ලද ආකාරයට ඔවුන් ඇල්බට්‍රොස් නම් පක්ෂියෙකුට සවිකළ කැමරාව සෑම තත්පර 30කට වරවක්ම ඡායාරූප ගැනීමේ හැකියවෙන් යුතුවිය. තවද මෙමෙ තාක්ෂනය පක්ෂීන්ට සීමා නොවී සුනඛයන්, පූසන් වැනි සතුන් හට කැමරා සවිකිරීමෙන්ද ප්‍රයෝජනයට ගනුලබයි.
Pseudophilautus cuspis
Pseudophilautus cuspis, නැතහොත් පොදුවේ තියුණු හොඹු පඳුරු මැඬියා යනුවෙන් හැඳින්වෙන්නේ Rhacophoridae කුලයට අයත් මැඬි විශේෂයකි. මොවුන් ශ්‍රී ලංකාවට ආවේණික ය.
මොවුන්ගේ ස්වාභාවික වාසස්ථානවන්නේ උපනිවර්තන හෝ නිවර්තන තෙත් පහතරට වනාන්තර ය. වාසස්ථාන අහිමි වීම නිසා මොවුන් තර්ජනයට ලක්ව ඇත.
යුරෝපියානු භාෂා දිනය
thumb|300px|[[යුරෝපය|යුරෝපයේ ස්වදේශීය භාෂාවන්හී දළ  ව්‍යාප්තිය දක්වන සිතියමක් (කේත යොදා ඇත්තේ ISO 639-1 සහ ISO 639-2 අනුවය).]] යුරෝපියානු සභාව හා යුරෝපියානු සංගමය එක්ව සංවිධානය කළ භාෂාවන් පිළිබඳ යුරෝපියානු වසර (2001) අවසානයෙහිදී එනම්, 2001 දෙසැම්බර් 6 දිනදී,  යුරෝපියානු සභාව විසින් එය ප්‍රකාශයට පත් කිරීමෙන් අනතුරුව  සැප්තැම්බර් 26 දිනදී,   යුරෝපියානු භාෂා දිනය  පවත්වනු ලැබේ. එහි අරමුණ වන්නේ, යුරෝපය පුරා, භාෂා අධ්‍යයනය උනන්දු කරලීමය.
නිකොලායි, මොන්පෙසාට්හි කවුන්ට්වරයා
නිකොලායි කවුන්ට්තුමා යනු ඩෙන්මාර්කයේ ජෝකිම් කුමරුගේ වැඩිමහල් පුත්‍රයා වේ.
සුළු -සංඥා ආකෘතිය
සුළු -සංඥා ආකෘතිය යනු විදුලි ඉංජිනේරු විද්‍යාවෙහි බහුල ලෙසින් භාවිතා වන්නාවූ විශ්ලේෂණ ශිල්ප ක්‍රමයක් වන අතර, එහිදී සිදු කෙරෙන්නේ  රේඛීය-නොවන උපකරණයන්ගේ  චර්යාව, ආසන්න වශයෙන්,  රේඛීය සමීකරණ අනුසාරයෙන් දැක්වීමයි. මෙම රේඛීයකරණය සිදු කෙරෙන්නේ, උපකරණයෙහි සධා නැඹුරුතා ලක්ෂ්‍යය (එනම්, සංඥාව නොයෙදෙන කල්හී පවතින වෝල්ටීයතා/ධාරා මට්ටම්) අවටදී වන අතර, එම ලක්ෂ්‍යය වටා සුළු පිට පැනීම් වලදී මෙම සන්නිකර්ෂණය සත්‍ය විය හැකිය.
අභිප්‍රේරණය
රේඩියෝ පරිග්‍රාහක, සන්නිවේදන, සහ සංඥා සැකසුම් පරිපථ ආදී, බොහෝ විද්‍යුත් පරිපථ සාමාන්‍යයෙන් දරන්නේ, නියත (සධා) නැඹුරුතාවයක් මත වන සුළු කාල-විචල්‍ය (ප්‍රධා) සංඥා වෙති. මෙයින් ඇඟවෙන්නේ, නැඹුරුතා ලක්ෂ්‍යය අසබඩ සිදුවන සාපේක්ෂ වශයෙන් කුඩා කැළඹීම් විශ්ලේෂණයට, පරිමිත අන්තර ක්‍රමයක්  භාවිතායෙන් සන්නිකර්ෂණයට සමීප ක්‍රමයක් භාවිතය සුදුසු බවයි. සමස්ත පාලන විචල්‍යයන්ට සාපේක්ෂව එම සමීකරණයෙහි ආංශික ව්‍යුත්පන්න ගැනීමෙන් 'රේඛීයකරණය' කළ හැකි සඹිකරණයක් වෙතින් ඕනෑම රේඛීය-නොවන උපකරණයක් ප්‍රමාණාත්මක ලෙසින් විස්තර කළ හැකිය. මෙම ආංශික ව්‍යුත්පන්න, භෞතික රාශීන් ( ධාරණාව, ප්‍රතිරෝධය සහ ප්‍රේරතාව වැනි), හා ආශ්‍රිත විය හැකි අතර ඒවා හා සම්බන්ධ පරිපථ රූප සටහනක් සූත්‍රණය කළ හැක.
ඉලෙක්ට්‍රෝන නළ, ඩයෝඩ, ක්ෂේත්‍ර-ආචරණ ට්‍රාන්සිස්ටර (එෆ්ඊටී) සහ ද්විධ්‍රැව ට්‍රාන්සිස්ටර සඳහා සුළු-සංඥා ආකෘති පවතින අතර, වඩාත් සංගණ්‍ය ලෙසින් දෙමුහුන්-පයි ආකෘතිය සහ බොහෝ  ද්වි-කවුළු ජාල පවතිති.
ආශ්‍රිත
ප්‍රවර්ගය:ඉලෙක්ට්‍රොනික උපකරණ ආකෘතිකරණය
බ්‍රෝඩ්වේ රංග පීඨය
වාර
සමහර දර්ශන වාණිජමය නොවන සංවිධාන විසින් නිෂ්පාදනය කරයි. එසේ සිදුකරන්නේ සම දායකත්ව වාරික පදනම යටතේය. ලින්කොලින් කේන්ද්‍ර රඟමඩල, රවුන්ඩ්අබවුට් (Roundabout) රඟමඩල ආයතනය, හා මෑන්හැටන් රඟමඩල සමාජය මෙවන් ලාභ නොලබන දැනට පවතින ස්ථිර "බ්‍රෝඩ්වේ" ස්ථාන වේ. ආර්ථිකමය ගැටළු, රැඟුම්කරුවන්ගේ කලින් වෙන්කරවා ගැනීම් හා රඟමඩල වල තාවකාලික උපයෝග්‍යතාව වැනි හේතු නිසා සමහර "බ්‍රෝඩ්වේ" නිෂ්පාදන සීමිත ගිවිසුම් වාර ගණනක් යටතේ නිෂ්පාදනය කෙරේ. එනමුත් සමහරක් "සීමිත ගිවිසුම් වාර" නිෂ්පාදන හොඳ විචාර හෝ ‍ හොඳ ලාභ ලැබීම් නිසා සීමිත වාර ගණනට වඩා ඉදිරියට දර්ශනය කිරීමට කටයුතු යෙදිය හැක. 2007 වසරේ පැවති "ඕගස්ට් ඕසේජ් කවුන්ට්" (August Osage County) මෙයට හොඳ උදාහරණයකි.
සේවක මණ්ඩලය
"බෝඩ්වේ" හි සංගීතමය හා වේදිකා නාට්‍යවල සාර්ථකත්වය ප්‍රසිද්ධ රැඟුම්කරුවන්ගේ ප්‍රධාන චරිත නිරූපණය මත රඳා පවතී. එමඟින් වැඩි ප්‍රේක්ෂක ජනතාවක් එම නාටක වෙත එක්රොක් කර ගැනීමට හැකි වේ. චිත්‍රපට හා රූපවාහිනි නළුවන් බොහෝවිට එම චරිතවලට හෝ ඒවායෙන් ඉවත්වන අයට ආදේශ කිරීමට හෝ යොදාගනී. එනමුත් ‍තවමත් වේදිකා නාටකවලට මුල් තැනත්, චිත්‍රපට හා රූපවාහිනි රඟදැක්වීම්වලට දෙවැනි තැනත් ලබාදෙන වේදිකා නළුවන්ද සිටියි.
අතීතයේදී, වේදිකා නළුවන් තුළ "වෝඩිවිල්" හා "බර්ල්කියු" වැනි සජීවී රඟදැක්වීම් පිළිබඳ සුපිරි ආකල්පයක් තිබිණි. ඔවුන් ඒවා අශීලාචාර, අනවශ්‍ය ලස්සනක් ඇති හා වාණිජමය නිර්මාණ ලෙස සැලකීය. ඔවුන්ගේ කලාව පිළිබඳව ඔවුන් තුළ අධි තක්සේරුවක් පැවතිණි. මෙම ආකල්පය "නියම රඟමඩල" නම් වචනයෙන්ද පිළිබිඹු වේ. මෙම නිහතමානි ආකල්ප රේඩියෝ, රූපවාහිනි හා චිත්‍රපට රඟදක්වන්නන්ද පිළිගන්නා ලදී. චිත්‍රපට හා රූපවාහිනි නාටකවලට වැඩි මුදලක් ගෙවන බැවින් වත්මන් කලාකරුවන් තුළ මෙවැනි ආකල්ප දක්නට හැක්කේ මද වශයෙනි.එහෙත් "legit" (ලෙටය) හා "variety" (විවිධ) ලෙස රඟදැක්වීම් වල දක්නට ලැබුණු බෙදීම අදටත් එලෙසම පවති. කෙසේ වුවත් නළුවන්ගේ සංගමයේ ව්‍යුහය "Actors Equity" (නළුවන්ගේ න්‍යාය) "නියම රඟමඩලේ" නළුවන් විසින් නිරූපණය කරනු ලබන අතර "විවිධ නළුවන්ගේ ඇමරිකානු ශිල්ප ශ්‍රේණිය" (American Guild of variety Artists) නිරූපනය කරන්නේ කථා පිටපතක් නොමැතිව කරන රඟ දැක්වීමකිනි. සංගමයේ අධිකාරිත්වය යටතේ නාටක හෝ සංගීතමය නාටක හෝ කිසිවක් නොපැමිණෙන බැවින් "බ්‍රෝඩ්වේ" නළුවන් නිරන්තරයෙන්ම න්‍යායාත්මක (Equity) කොන්ත්‍රාත්තු යටතේ ක්‍රියා කරති.
"බ්‍රෝඩ්වේ" දර්ශන වලට සම්බන්ධ සෑම කෙනෙකුම ඉහත කී යම් සංගම් හා අනිකුත් ආරක්ෂක හා වෘත්තීය සංවිධාන නියෝජනය කරයි. නළුවන්, නැට්ටුවන්, ගායකයින් හා වේදිකා කළමනාරුවන්ද " නාට්‍යකරුවන්ගේ න්‍යාය සම්මේලනයේ” සමාජිකයන්ද, සංගීතඥයන් හා "ඇමරිකානු සංගීතඥයන්ගේ පෙඩරලයෙන්ද", වේදිකා උදව්කරුවන්, ඇඳුම් අන්දවන්නන්, කොණ්ඩ මෝස්තර ශිල්පින්, නිර්මාණ ශිල්පින් හා ආසන පෙන්වන්නන්ද යන හැම "වේදිකා සේවකයන්ගේ අනතර්ජාතික මිත්‍රත්වයට" අයත් වේ. අධ්‍යක්ෂකවරුන් හා නර්තන රචකයන්, "වේදිකා අධ්‍යක්ෂක හා නර්තන රචකයන්ගේ සමිතිය" ටද, තිර රචකයන් "නාට්‍ය රචක ශ්‍රේණියටද", රඟමඩල කළමණාකරුවන්, ආයතන කලමණාකරුවන් හා මාධ්‍ය එජන්තවරු "කලමණාකරුවන් හා‍ වේදිකා මාධ්‍යය ඒජන්තවරුන්ගේ සම්මේලනය" ටද අයත් වේ.එහෙත් නළු වරණ අධ්‍යක්ෂවරුන් තවමත් (casting directors) සමිතියක් පිහිටුවාගෙන නොමැත. (ප්‍රධාන කළමණාකරුවන් හා නිෂ්පාදකයන් කළමණාකාරිත්වයට අයත් වේ.)
Broadway
Pseudophilautus femoralis
Pseudophilautus femoralis හෙවත් පොදුවේ පලා පඳුරු මැඬියා ලෙස හැඳින්වෙන්නේ Rhacophoridae කුලයට අයත් මැඬි විශේෂයකි. මොවුන් ශ්‍රී ලංකාවට ආවේණික ය.
මොවුන්ගේ ස්වාභාවික වාසස්ථාන වන්නේ උපනිවර්තන හෝ නිවර්තන තෙත් කඳුකර වනාන්තර ය. වාසස්ථාන අහිමි වීම නිසා මොවුන් තර්ජනයට ලක්ව ඇත.
1832
1832 වසර.
සර්ජෝ මටරෙල්ලා
සර්ජෝ මටරෙල්ලා (උපත 1941 ජූලි 23) යනු, 12වන ඉතාලි ජනාධිපතිවරයා ලෙසින් 2015 ජනවාරි 31 දිනදී පාර්ලිමේන්තුව විසින් තෝරාගෙන, 2015 පෙබරවාරි 3 දිනදී දිවුරුම් දෙන ලද, ඉතාලියානු දේශපාලනඥයෙක් සහ නීතිඥයෙකි. 1983දී ඉතාලි පාර්ලිමේන්තුවට තේරී පත්වූ ඔහු, 2008 වන තුරු එහි මන්ත්‍රීවරයෙකු ලෙසින් කලේය. ඔහුගේ ධූර කාලය තුලදී, පළමුව අධ්‍යාපන ඇමතිවරයා ලෙසින් 1989 සිට 1990 දක්වා සේවය කල ඔහු, ඉන්පසුව  ආරක්ෂක ඇමතිවරයා ලෙසින් 1999 සිට 2001 දක්වා සේවය කලේය. 2011 දී, ආණ්ඩුක්‍රම ව්‍යවස්ථා අධිකරණයේ පාර්ලිමේන්තු නියෝජිතයෙකු ලෙසින් ඔහු තේරී පත් විය. ජනාධිපතිවරයා ලෙසින් ඔහුගේ තේරී පත්වීම වෙතින් සනිටුහන් වන්නේ සිසිලියානුවෙකු මෙම තනතුර හොබවන පළමුවන වතාව ලෙසිනි.
ආශ්‍රිත
ප්‍රවර්ගය:1941 උපත්
90 ඇන්ටයියපී
90 ඇන්ටයියපී යනු, පිටත ක්ෂුද්‍ර ග්‍රහ වළල්ලෙහි ද්වී ක්ෂුද්‍ර ග්‍රහයෙකි. 1866, ඔක්තොම්බර් 1 දිනදී,  එය සොයා ගැනුනේ,  රොබට් ලූතර් විසිනි.
චැනල් නිවුස්ඒෂියා
චැනල් නිවුස්ඒෂියා (Channel NewsAsia) (කෙටියෙන් CNA) යනු සිංගප්පූරුව පදනම් කර ගත් ආසියා පැසිපික් පුවත් ජාලයට අයත් ඉංග්‍රීසි මාධ්‍යයෙන් මුදා හැරෙන රුපවාහිනී ප්‍රවෘත්ති සේවයකි. එහි අධිපතිත්වය MediaCorp සතු වෙයි. 1999 මාර්තු 1 වන දින සිංගප්පූරුව කේන්ද්‍ර කරමින් ඇරඹි මෙම නාලිකාව 2001 පෙබරවාරි 12 දින ජාත්‍යන්තර නාලිකාවක් වශයෙන් මුදා හැරිණි.
වර්ථමානයේ ආසියාව තුල කලාප 24ක දර්ශනය වන මෙම නාලිකාව සැටලයිට් තාක්ෂණය ඔස්සේ මැද පෙරදිග සහ ඔස්ට්‍රේලියාව දක්වාද විසිරී පවතී.
වැඩසටහන් සහ ඉදිරිපත් කිරීම්
බොහෝ ප්‍රවෘත්ති සංග්‍රහයන් පැයක මුල් මිනිත්තු 30 කට සීමා කරයි. ප්‍රයිම් ටයිම් ඒෂියා, ෆස්ට් ලුක් ඒෂියා සහ ඒෂියා කනෙක්ට්, යන වැඩසටහන් පැයක් පුරා විකාශය වෙයි. සාමාන්‍යයෙන් බොහොමයක් පැය වල අවසාන මිනිත්තු 30 දී විවිධ වාර්ථා වැඩසටහන්, එදිනෙදා වැඩසටහන්, සෞඛ්‍ය ගැන වැඩසටහන් සහ ව්‍යාපාරික වැඩසටහන් ඉදිරිපත් කරයි. මෙම නාලිකාව පැය 24 පුරා සිය වැඩසටහන් ඉදිරිපත් කරනු ලබයි. මීට අමතරව සෑම පුවත් වැඩසටහනකින්ම අනතුරුව, ලොව ප්‍රධාන නගර සඳහා කාලගුණ අනාවැකිය ඉදිරිපත් කරයි.
වෙබ් අඩවිය
චැනල් නිවුස්ඒෂියා විසින් නිල පුවත් වෙබ් අඩවියක් ද පවත්වා ගෙන යනු ලබයි. 2005 ජනවාරි 15 දින මෙම නාලිකාව මැන්ඩරින් බසින් පවත්වා ගෙන ගිය පුවත් වෙබ් අඩවිය නවත්වා දමන ලදී.
ෆීලික්ස්, මොන්පෙසාට්හි කවුන්ට්වරයා
ෆීලික්ස් කවුන්ට්තුමා යනු ඩෙන්මාර්කයේ ජෝකිම් කුමරුගේ දෙවන පුත්‍රයා වේ.
සන්නායක
අවසාන ශක්ති මට්ටමේ නිදහස් ඉලෙක්ට්‍රෝන පවතින පරමාණු  වලින් සෑදී ඇති ඕනෑම ද්‍රව්‍යක් සන්නායකයක් වේ-
සුනන්ද නැණසල - වැලිමන්න
අප නැණසල මධ්‍යස්ථානය 2012 -11-15 දින තොරතුරැ හා සන්නිවේදන තාක්ෂණ අමාත්‍ය ගරු රංජිත් සියඹලාපිටිය මැති තුමා විසින් ජනතා අයිතියට පත් කරන ලදී.අප නැණසල මධ්‍යස්ථානය මේ වන විට පරිගණක මධ්‍යස්ථානයක් - මුද්‍රණාලයක් හා ලිපිද්‍රව්‍ය අ‍ලෙවිසැලක් යන සේවා ස්ථාන තුනකින් සමන්විතය.
අයිසීසී ලෝක විස්සයි20 තරගාවලිය
අයිසීසී ලෝක විස්සයි20 තරගාවලිය (අයිසීසී ලෝක වි20 තරගාවලිය හෝ වි20 ලෝක කුසලාන තරගාවලිය ලෙසින්ද හැඳින්වෙන) යනු, ජාත්‍යන්තර විස්සයි20 ක්‍රිකට් ශූරතා තරගාවලියකි. ක්‍රිකට් ක්‍රීඩාවෙහි පාලන අධිකාරිය වන, ජාත්‍යන්තර ක්‍රිකට් කවුන්සිලය (අයිසීසී) විසින් සංවිධානය කෙරෙන මෙම තරගාවලිය, කණ්ඩායම් 12 කින් සමන්විත වන අතර, එම කණ්ඩායම් අයිසීසී පූර්ණ සාමාජිකයෝ දස දෙනාගෙන් සහ අයිසීසී ලෝක විස්සයි20 යෝග්‍යතා නිර්ණය ඔස්සේ තෝරාගනු ලැබූ වෙනත් අයිසීසී සාමාජිකයන් දෙදෙනෙකුගෙන්ද සැදී පවතියි. මෙම ඉසව්ව සෑම දෙවසරකට වරක් පැවැත්වෙන අතර, සියළු තරග සඳහා, විස්සයි20 ජාත්‍යන්තරය තත්ත්වය පිරිනැමෙයි.
පසුබිම
thumb|280px| 2007 තරගාවලියෙහිදී බංග්ලාදේශය එ දකුණු අප්‍රිකාව 2003 ජූනි 13 දිනදී පළමුවන නිල විස්සයි20 තරග පැවැත්වුනේ විස්සයි20 කුසලාන වෙනුවෙන් ඉංග්‍රීසි ප්‍රාන්ත අතර විය. එංගලන්තයෙහිදී ක්‍රීඩා කෙරුණු පළමුවන විස්සයි20 තරග වාරය සාපේක්ෂ වශයෙන් ගත් කල සාර්ථක තරග වාරයක් විය. 2004 ජූලි 15 දින මිඩ්ල්සෙක්ස් සහ සරේ කණ්ඩායම් අතර ලෝඩ්ස් ක්‍රීඩාංගණයෙහිදී පැවැත්වුණු පළමුවන විස්සයි20 තරගය සඳහා 27,509 ක ප්‍රේක්ෂක ජනතාවක් ඇදී පැමිණි අතර 1953 වසරෙන් පසුව එක්දින අවසන් තරගයක් වෙත හැරුණු විට එම ක්‍රීඩාංගණයෙහි කිසිම ප්‍රාන්ත ක්‍රිකට් තරගයකට සහභාගි වූ වැඩිම ප්‍රේක්ෂක ප්‍රමාණය එය විය.
අනෙකුත් ක්‍රිකට් මණ්ඩල විසින් විස්සයි20 තරග ක්‍රීඩා කිරීම ඇරඹීමත් සමග මෙම තරග ආකෘතියෙහි ජනප්‍රියතාවය නොසිතූ තරම් ඉහළ ප්‍රේක්ෂක සහභාගිත්වයක්, පකිස්තානයෙහි ෆයිසල් බෑන්ක් වි20 කුසලාන සහ ස්ටැන්ෆර්ඩ් 20/20 වැනි නව ප්‍රාදේශීය තරගාවලි සහ ආකෘතිය සඳහා මූල්‍යමය දිරිගැන්වීම් හා සමග සීඝ්‍ර වර්ධනයකට ලක්විය.
ආශ්‍රිත
.
Pseudophilautus macropus
Pseudophilautus macropus හෙවත් විශාල පාදැති පඳුරු මැඬියා යනුවෙන් හැඳින්වෙන්නේ Rhacophoridae කුලයට අයත් මැඬි විශේෂයකි. මොවුන් ශ්‍රී ලංකාවට ආවේණික වේ.
මොවුන්ගේ ස්වාභාවික වාසස්ථාන වන්නේ උපනිවර්තන හෝ නිවර්තන තෙත් පහතරට වනාන්තර සහ වගාබිම් ය. වාසස්ථාන අහිමි වීම නිසා මොවුන් තර්ජනයට ලක්ව ඇත.
කිතුල්ගල නැණසල
සබරගමුව පළාතේ, කෑගල්ල දිස්ත්‍රික්කයේ, යටියන්‍‍තොට, ප්‍රාදේශිය ලේකම් කොට්ඨාශයට අයත් සංචාරක පුරවරයක් වන කිතුල්ගල නගරයේ සිට මීටර් 200 ක් පමණ මල්වත්ත දෙසට වන්නට පිහිටා ඇත. 2012 දෙසැම්බර් මස 03 දින ආරම්භ කරන ලද මෙම නැණසල ප්‍ර‍දේශයටම ඇති එකම තොරතුරු හා සන්නිවේදන තාක්ෂණ මධ්‍යස්ථානයයි. ප්‍රදේශවාසින් හා අවට පාසැල් සිසුන්ගේ පරිගණක දැනුම ඉහළ නැංවීම හා තොරතුරු තාක්ෂණ සේවාවන් සැපයීම අපගේ මූලික අරමුණයි. වසරකට සිසුන් 200 කට පමණ පරිගණක දැනුම ලබාදෙන අප ආයතනයේ පාසැල් සිසුන් සහ රැතියා නියුක්තිකයන් සඳහා ද වෙන වෙනම පාඨමාලා පැවැත්වේ.
ඉන්ටෙල් ආයතනය හා ශ්‍රී ලංකා තොරතුරු හා සන්නිවේදන තාක්ෂණ නියෝජිතායතනය මගින් මෙහෙයවනු ලබන ඉන්ටෙල් ඊසි ස්ටෙප්ස් වැඩමුළුව අප ආයතනය මගින් ක්‍රියාත්මක තවත් සුවිශේෂි වැඩසටහනකි.
අච්චේ ඩින් ආනී වාලේ හේන්
250px|right|thumb|උද්‍යෝග පාඨය සමගින් [[නරේන්ද්‍ර මෝඩි]]
උද්‍යෝග පාඨය
"හොඳ කලක් ඉදිරියට පැමිණෙයි" යන මෙම උද්‍යෝග පාඨය, 2014 ඉන්දියානු මහා මැතිවරණය සඳහා, බී‍ජේපී පක්ෂයේ අග්‍රාමාත්‍ය අපේක්ෂක නරේන්ද්‍ර මෝඩි විසින් සකසා ගෙන ඇත. මෝඩි පවසන පරිදී, මෙම උද්‍යෝග පාඨය සඳහා අදහස ඔහු හට ලැබුනේ ඔහුගේ ප්‍රධාන විපක්ෂයවූ ඉන්දියානු ජාතික කොංග්‍රසයේ නායක සහ,  එවකට-ඉන්දියානු අග්‍රාමාත්‍ය මන්මෝහන් සිං වෙතිනි. 2014 ජනවාරි 8 දිනදී, ප්‍රාවාසි භාරතීය දිවර්ස් තුලදී ප්‍රේක්ෂක සමුහයක් අමතමින් සිං පැවසුවේ, "ඔව්, අප පසුකර යන්නේ නරක කාලයක් වුවත්  හොඳ කලක් ඉදිරියට පැමිණෙයි" යනුවෙනි.
ආශ්‍රිත
ප්‍රවර්ගය:ඉන්දියානු දේශපාලන උද්‍යෝග පාඨ ප්‍රවර්ගය:ඉන්දියානු මහා මැතිවරණ ව්‍යාපාර ප්‍රවර්ගය:ඉන්දියානු මහා මැතිවරණය, 2014 ප්‍රවර්ගය:භාරතීය ජනතා පක්ෂයේ මැතිවරණ ව්‍යාපාර
ක්ෂුද්‍ර ජීවීන් රෝපණය
ක්ෂුද්‍ර ජීවීන් යනු ස්වභාවික පරිසරයේ සෑම තැනකම පාහේ වාසය කරන පියවි ඇසට පැහැදිලිව දැකගත නොහැකි, ඉතාම කුඩා අන්වීක්ෂීය ජීවීන් වේ. මේ නිසා ක්ෂුද්‍ර ජීවීන් සාර්ථකව අධ්‍යනය කිරීම සඳහා විශේෂ ශිල්පීය ක්‍රම භාවිත කල යුතුය. පරිසර පද්ධති වල ක්ෂුද්‍ර ජීවීන් ඇතත් ඔවුන් පියවි ඇසට නොපෙනෙන නිසා ක්ෂේත්‍රයේදී අධ්‍යනය කල නොහැක. එම නිසා ඔවුන් අධ්‍යනයට නියැදියක් ගෙනවිත් රෝපණ මාධ්‍යයක වගා කිරීම අවශ්‍ය වේ. මෙසේ රෝපණය කිරීමෙන් විවිධ ක්ෂුද්‍ර ජීවීන් විශාල වශයෙන්, අවශ්‍ය තරම් ලබා ගත හැක. පරීක්ෂණාගාරය තුළ ක්ෂුද්‍ර ජීවීන් රෝපණය හා නිරීක්ෂණයට මූලික ශිල්පීය ක්‍රම සමහරක් අවශ්‍ය වේ.
ඝන රෝපණ මාධ්‍යය
පෝෂ්‍ය ද්‍රව්‍ය වලට අමතරව පෝෂ්‍ය මාධ්‍ය ඝන වීමට ඝනීකාරක යොදා තිබේ. එ සඳහා ඒගාර් භාවිත කරයි. අතීතයේදී ජෙලටින් ඝනීකාරක ලෙස යොදා ගෙන ඇත.
කොඩිවිණ
කොඩිවිණ යනුවෙන් සදහන් කරන්නේ විනාශනාරී අභිචාර ක්‍රමයකි මෙය පුද්ගලයන්ගේ හා ඔවුන් සතු නිශ්චල හා චංචල දේපල විනාශ කිරීමට හෝ අවභාවිතා කිරීමට යොදා ගනී
ක්ෂුද්‍ර ජීවීන් රෝපණය
පෝෂ්‍ය ඒගාර් මාධ්‍යය පිළියෙළ කිරීම
පෙප්ටෝන් 10g, හරක් මස් නිස්සාරකයෙන් 10g, NaCl 15g සහ ආසෘත ජලය 1000ml මේ සඳහා යොදා ගනී. ජලය හැර අනෙකුත් ද්‍රව්‍ය ප්ලාස්කුවකට දමා ඒගාර් දිය වනතුරු රත් කරයි. අනතුරුව 1000ml වන තෙක් ජලය එකතු කරයි. මෙහි pH අගය 7.2 දක්වා සකස් කරයි.
ජෙලටින්
මෙය ප්‍රෝටීනයකි. ඇතැම් ක්ෂුද්‍ර ජීවීන් සතුව ජෙලටින් බිඳ දැමීමට සමත් එන්සයිම ඇත. තවද ජෙලටින් 30 0 C ට වඩා අඩු උෂ්ණත්ව වලදී ඝන තත්ත්වයට පත් වේ. මේ හේතුන් නිසා ඒගාර් තරම් පෝෂ්‍ය මාධ්‍ය ඝනීකරණයට ජෙලටින් සුදුසු නොවේ.
ද්‍රව රෝපණ මාධ්‍යය
මෙහි ඇත්තේ පෝෂ්‍ය ද්‍රව්‍ය සහිත ජලීය මාධ්‍යයකි.
අර්තාපල් ඩෙක්ස්ට්‍රොස් (PDA) පිළියෙළ කිරීම
මේ සඳහා අර්තාපල් 200g, ග්ලූකෝස් 20g, ඒගාර් 15g සහ ආසෘත ජලය 1000ml අවශ්‍ය වේ. අර්තාපල් වල පොත්ත ඉවත් කර ඉන් 200g ක් ආසෘත ජලය සමඟ තම්බා රෙදි කඩකින් පෙරා ගනු ලැබේ. එම පෙරනයට අනෙකුත් ද්‍රව්‍ය එක් කර ඒගාර් දියවන තුරු රත් කරයි. ඉන් පසු ද්‍රාවණයට 1000ml වන තුරු ආසෘත ජලය එක් කරයි. මෙම මාධ්‍යයේ pH අගය 5.6 දක්වා සකස් කරයි.
ජීවානුහරණය
යම් මාධ්‍යයක ඇති සියලුම ක්ෂුද්‍ර ජීවීන් (වර්ධක සෛල හා බීජාණු) සම්පූර්ණයෙන් විනාශ කිරීම හෝ ඉවත් කිරීම ජීවානුහරණය නම් වේ. මේ සඳහා භෞතික හෝ රසායනික කාරකයක් යොදා ගනී. මේ සඳහා තාපය යෙදීම, රසායනික ද්‍රව්‍ය යෙදීම, පෙරීම, විකිරණ යෙදීම වැනි ක්‍රම යොදා ගනු ලබයි.
තාපය යෙදීම මගින්
තාපය යෙදීම මගින් ක්ෂුද්‍ර ජීවීන් ගේ එන්සයිම අස්ථාවර කිරීම මගින් ඔවුන් විනාශ කල හැක. මෙය ප්‍රධාන කොටස් දෙකකට සිදු කරයි.
තෙත් තාපය යෙදීම
හුමාලය හෝ ජලය මගින් සපයන තාපයෙන් සිදු කරන ජීවානුහරණයයි. උදා: ජලය; නැටවීම මගින් ජීවානුහරණය
වියලි තාපය යෙදීම
කෙලින්ම බන්සන් දැල්ලට ඇල්ලීමෙන් හෝ රත් වූ වාතයෙන් සපයන තාපයෙන් සිදු කරන ජීවානුහරණය මෙසේ හඳුන්වයි. මේ සඳහා වියළි උඳුන භාවිතා කරයි. මෙම ක්‍රමයේදී ජීවානුහරණය සඳහා වැඩි කාලයක් සහ වැඩි උෂ්ණත්වයක් අවශ්‍ය වේ. මෙම ක්‍රමය භාවිතයෙන් පෝෂ්‍ය මාධ්‍යය ජීවානුහරණය සිදු නොකරයි. මෙම ක්‍රමය භාවිත කළහොත් පෝෂ්‍ය මාධ්‍ය වල ගුණය, රසය, වර්ණය ආදිය වෙනස් වීම සිදු විය හැක. එබැවින් පෝෂ්‍ය මාධ්‍යය ජීවනුහරණයට මෙම ක්‍රමය යොදා නොගනී.
වීදුරු උපකරණ
මෙහිදී වීදුරු උපකරණ (පෙට්‍රි දීසි, පරීක්ෂණ නල, වීදුරු කදාව, පිපෙට්ටුව ආදිය) ඇලුමිනියම් දවටන වලින් ආවරණය කරයි. අනතුරුව 1600C උෂ්ණත්වයට රත් කරන ලද වියළි උඳුනක් තුළ පැය 2ක් තැබීම හෝ 1800C උෂ්ණත්වයට රත් කරන ලද වියළි උඳුනක් තුළ පැය 1ක් මේවා තැබීම මගින් ජීවානුහරණය සිදු කරයි.
අක්‍රාමණ කටුව
අක්‍රාමණ කටුව ලී මිටක් සහ එයට සවි කරන ලද ප්ලැටිනම් හෝ නික්‍රෝම් කම්බියකින් සමන්විත වේ. මෙහි කෙලවර ඇතැම් විට කම්බි පුඩුවක් සාදා ඇත. අක්‍රාමණ කටුවේ කම්බි පුඩුව (හෝ එහි කම්බි කෙලවර) බන්සන් දැල්ලේ නිල් කලාපයට, රක්ත තප්ත වන තුරු ඇල්ලීමෙන් ජීවානුහරණය කර ගනී.
පෙරීම මගින්
තාප අස්ථායි සංඝටක අඩංගු ද්‍රව රෝපණ මාධ්‍ය හා ජලය ජීවානුහරණය සඳහා මෙම ක්‍රමය යොදා ගනී. මෙහිදී පටල පෙරහන (බැක්ටීරියා පෙරහන)කින් පෙරා ක්ෂුද්‍ර ජීවීන් ඉවත් කරයි. සාමාන්‍යයෙන් මෙවැනි පටල පෙරහනක සිදුරු වල ප්‍රමාණය මයික්‍රො මීටර් 0.45 පමණ වේ.
රසායනික ද්‍රව්‍ය යෙදීම මගින්
තාපයට ඔරොත්තු නොදෙන ප්ලාස්ටික් වැනි බඳුන් ජීවානුහරණය සිදු කිරීම සඳහා රසායනික ද්‍රව්‍ය යොදා ගනී. උදා: එතිලින් ඔක්සයිඩ
විකිරණ මගින්
ශල්‍යාගාර, ක්ෂුද්‍රජීවී පර්යේෂණාගාර ආදියේ වාතයේ ජිවත් වන ක්ෂුද්‍ර ජීවීන් ඉවත් කිරීම සඳහා UV කිරණ නිකුත් කරන පහන් භාවිත කරයි. එමගින් වාතයේ සිටින බැක්ටීරියාවන් විනාශ වේ.
පෝෂ්‍ය මාධ්‍යය ජීවානුහරණය කිරීම
සාදා ගත් පෝෂ්‍ය මාධ්‍යය ප්ලාස්කුවක් තුලට එකතු කරයි. ප්ලාස්කුවේ කටට පුළුන් ඇබයක් සවි කරයි. එය ඇලුමිනියම් දවටන වලින් ආවරණය කරයි. මෙය පීඩන උඳුනක් තුළ හෝ පීඩන තාපකය තුළ 1210C උෂ්ණත්වයේ විනාඩි 15ක් තැබීම මගින් ජීවානුහරණය කර ගනී. මෙම පෝෂ්‍ය මාධ්‍යය පීඩන උඳුනෙන් ඉවතට ගෙන ඝන වීම වලක්වා ගැනීමට රත් කරන ලද ජල තාපකයක් තුළ ගිල්වා තබයි. පුළුන් ඇබයක්, ප්ලාස්කුවේ කටට සවි කිරීම නිසා ප්ලාස්කුව තුලට වාතය ගමන් කරන නමුත් ක්ෂුද්‍ර ජීවීන්ට පිවිසීමට හැකියාවක් නැත.
පිපෙට්ටුවක් සහ වීදුරු කූරක් මගින්
පිපෙට්ටුව ජීවානුහරණය කර ගනී. පිපෙට්ටුව මගින් ද්‍රව මාධ්‍යයකින් ස්වල්පයක් ගෙන ඝන පෝෂ්‍ය මාධ්‍ය මත තබා අනතුරුව නමන ලද ජීවාණුහරිත වීදුරු කුරක් භාවිතයෙන් එය පෝෂ්‍ය මාධ්‍ය මත ඇතිරීම සිදු කරයි. එවිට ක්ෂුද්‍ර ජීවි සෛල වෙන් කර ගත හැක. අක්‍රාමණය කරන ලද ක්ෂුද්‍ර ජීවීන් සහිත රෝපණ මාධ්‍යය දින කිහිපයක් බීජෞෂණය කරයි. අක්‍රාමණය කල ක්ෂුද්‍ර ජීවි රෝපිතය ක්ෂුද්‍ර ජිවින්ගේ වර්ධනය හා ගුණනයට උචිත භෞතික පරිසර තුළ තැබීම, බිජෞෂණය ලෙස හඳුන්වයි. මේ සඳහා වසන ලද තාප පරිවාරක කුටි (Incubaters) භාවිත කරයි. බොහෝ ක්ෂුද්‍ර ජිවි රෝපණ සඳහා උචිත උෂ්ණත්වය 250C - 370C වේ.
==රෝපණය කර ඇති ක්ෂුද්‍ර guu
සෑම වගා කිරීමකදීම භාවිත කල යුතු අපුති ශිල්ප ක්‍රම භාවිත කරමින්
ප්‍රවර්ගය:ක්‍ෂුද්‍ර ජීවීන්
හෙන්රික්, මොන්පෙසාට්හි කවුන්ට්වරයා
හෙන්රික් කවුන්ට්තුමා යනු ඩෙන්මාර්කයේ ජෝකිම් කුමරුගේ තෙවන පුත්‍රයා වේ.
සුනන්ද නැණසල - වැලිමන්න - අරණායක
අප නැණසල මධ්‍යස්ථානය 2012-11-15 දින තොරතුරු හා සන්නිවේදන තාක්ෂණ අමාත්‍ය ගරු රංජිත් සියඹලාපිටිය මැතිතුමා විසින් විවෘත කරන ලදී. මේ වන විට පරිගණක මධ්‍යස්ථානයක් මුද්‍රණාලයක් හා ලිපිද්‍රව්‍ය අලෙවිසැලක් යන ‍ස්ථාන තුනකින් සමන්විතය.අපගේ නැනසල මධ්‍යස්ථානය විසින් පුවත් පතක් නිර්මාණය කරන අතර එහි ආදායමින් උපමාතා ජන්මාධාර සිමිතිය පවත්වාගෙන යනු ලබයි.
අප මධ්‍යස්ථානයේ පහත සදහන් පරිගණක පාඨමාලා දැනට පවත්වාගෙන යනු ලැබේ
වෙනත් සේවාවන් අතර
සුනන්ද නැණසල
අප නැණසල මධ්‍යස්ථානය 2012-11-15 දින තොරත=රැ හා සන්නිවේදන තාක්ෂණ අමාත්‍ය ගරැ රංජිත් සියඹලාපිටිය මැතිතුමා විසින් ජනතා අයිතියට පත්කරන ලදී. අප නැණසල මධ්‍යස්ථානය මේ වන විට පරිගණක මධ්‍යස්ථානයක් මුද්‍රණාලයක් හා ලිපිද්‍රව්‍ය අලෙවිසැලක් යන සේවා ස්ථාන තුනකින් සමන්විතය.අප නැණසල මධ්‍යස්ථානයේ පරමාර්ථය වන්නේ විශ්ව දැනුම ගමට යන සංකල්පය යටතේ හැකිතාක් ජනතාවට තොරතුරු තාක්ෂණය පුරුදු කිරීමය. අපගේ සේවාවන්
අපගේ අමතර සේවාවන් අතර
සිංගපෝර් ෆ්ලයර්
සිංගපෝර් ෆ්ලයර් යනු, 2005 සහ 2008 අතරතුර ගොඩනංවන ලද, සිංගප්පූරුවෙහි පිහිටි, යෝධ ෆෙරිස් වළල්ලකි.
ඇතීනා, මොන්පෙසාට්හි කවුන්ටස්වරිය
ඇතීනා කවුන්ටස්වරිය යනු ඩෙන්මාර්කයේ ජෝකිම් කුමරුගේ සිව්වන දරුවා සහ එකම දියණිය වේ.